Da li će meteor ipak pogoditi Banovinu? - Vojvođanski istraživačko-analitički centar "VOICE"\n11. Apr 2016. Analitički članci\nSerijom tekstova, Autonomija i Vojvođanski istraživačko-analitički centar (VOICE) predstavljaju vam analizu odnosa političkih stranaka prema Vojvodini i njenom ustavno-pravnom položaju, u kontekstu predizbornih aktivnosti. U prvom prilogu u fokusu su bile tzv. nacionalne stranke, a u ovom – regionalne. U sledećem nastavku čitaćete o novijim političkim strankama i izbornim listama\nLiga socijaldemokrata Vojvodine i Savez vojvođanskih Mađara ključni su regionalni akteri od čijeg bi skora na pokrajinskim izborima moglo zavisiti kakvi će se postizborni dogovori praviti u Vojvodini nakon 24. aprila. I dok je SVM na samom startu kampanje dosadašnjim partnerima iz Demokratske stranke stavio do znanja da na njih više ne računaju, jer planiraju savez sa Srpskom naprednom strankom i na pokrajinskom nivou, LSV se ne izjašnjava decidno o mogućim postizbornim kombinacijama već insistira na pobedničkoj kampanji u Vojvodini.\nPredsednik Saveza vojvođanskih Mađara Ištvan Pastor izjavio je u kampanji da se ta stranka uopšte ne sprema za formiranje koalicije u Vojvodini sa DS i LSV. Pastor očekuje da će nakon izbora odnos snaga u pokrajinskom parlamentu biti sličan onome kakav je danas na republičkom nivou, te smatra da je mala verovatnoća da će uopšte biti moguće formirati skupštinsku većinu kakva je inače u Banovini bila neprikosnovena poslednjih 16 godina, a u kojoj su bili DS, LSV i SVM.\n“Što se nas tiče, SVM se ne sprema za takvu političku saradnju. Realno je da nastavimo saradnju sa Srpskom naprednom strankom, koju smo započeli pre dve godine na republičkom nivou, kao i u nizu lokalnih samouprava”, precizirao je Pastor.\nLider LSV Nenad Čanak, pak, o mogućnosti saradnje sa SNS kaže: “Verovatnoća ulaska u koaliciju sa Srpskom naprednom strankom u Vojvodini ista je kao mogućnost da meteor udari u Zemlju, odnosno jedan prema 24 milijarde. Nas ne interesuje personalno rešenje, već da se nešto uradi. Ako budemo imali jasno definisanu i oročenu politiku, možemo da razgovaramo. Ako toga nema, ne možemo da razgovaramo”. Čanak, međutim, poručuje i da je Vojvodini potreban “jak glas koji će se čuti i van granica Vojvodine, i koji će u Beogradu imati sagovornike”.\n“Aktuelna administracija, kao, na žalost, i ove pre nje u Vojvodini to nisu uspele”, ocenjuje on.\nDa li će meteor zatresti Banovinu – više je ipak pitanje postizborne kombinatorike na republičkom nivou od koje će u najvećoj meri zavisiti i vojvođanska koaliciona matematika, nego komešanja u kosmosu.\nNenad Čanak: Neka svemir čuje nemir\nIščitavajući stranačke programe i političke poruke, teško bi se mogao uspostaviti zajednički imenitelj između ovih partija. Izborna i postizborna matematika, međutim, umeju da iznenade.\nNaime, za razliku od naprednjaka idološki neprofilisanih i sa repovima radikalske prošlosti, a koji uz bar načelni prevropejski nisu demonstrirali i provojvođanski preobražaj, pa tako Vojvodini posle četiri godine vlasti i dalje obećavaju samo famozni zakon o finansiranju, dok tu i tamo pomenu i fruškogorski autoput – LSV je na potpunom drugom polu kao autonomaška, građanska i antifašistička politička opcija socijaldemokratske opcije.\nNove bitke za stare dugove\nI u aktuelnom izbornom programu “Digni glavu!” u prvi plan Liga stavlja borbu za široku autonomiju Vojvodine. A pitanje autonomije Vojvodine vidi kao pitanje društvenog, demokratskog i evropskog uređenja Srbije.\n“Da bismo Vojvodini vratili punu autonomiju potrebno je vratiti joj ono što joj je 1988. u ustavnom puču i nasiljem oduzeto, a to su zakonodavne, izvršne i sudske nadležnosti, imovina i izvorni prihodi i sve to garanovano Ustavom”, precizira svoj programski stav Liga.\nPodsetimo, sličan pokušaj zauzimanja Banovine, odnosno pokušaj puča, odigrao se i pre dve godine, a u izvedbi naprednjaka.\nLSV dalje insistira i na formiranju vojvođanske policije, vojvođanskog penzionog fonda, osnivanje pokrajinskog fonda za zdravstveno osiguranje… Zalaže se za vraćanje dugova zbog zakidanja pokrajinske kase u realizaciji ustavnog minumuma od sedam procenata i zbog niske rudne rente koja se naplaćuje ruskoj naftnoj kompaniji.\nPosebnu pažnju u svom programu pridaje poljoprivredi, kao jednoj od strateških grana Vojvodine, te predlaže više subvencija, očuvanje malih i srednjih gazdinstava, te da državno poljoprivredno zemljište bude pod jednakim uslovima dostupno prvenstveno malim i srednjim poljoprivrednim proizvođačima. Predlažu osnivanje agrarne banke ili fonda. Traže izmenu Zakona o poljoprivrednom zemljištu kojima bi se obezbedila zaštitita domaćih poljoprivrednika te ukidanje mogućnost prodaje državnog zemljišta kao neobnovljivog resursa.\nDakle, suprotno od onog što za poljoprivredu, ili protiv nje, čini SNS poslednje četiri godine.\nPopov: Najverovatnija koalicija SNS-SVM-LSV\nAleksandar Popov: Koalicija sa SNS-om neće nužno umanjiti rejting LSV-a\nDirektor Centra za regionalizam iz Novog Sada Aleksavdar Popov smatra da nije dobro što se pokrajinski izbori održavaju istovremeno s republičkim, jer to, kako je ocenio, ne može rezultirati pravom slikom raspoloženja građana, koji će se opredeljivati prema ključnim temama republičke kampanje, a ne u odnosu na lokalne i pokrajinske teme. On je za VOICE rekao da je praksa zemalja EU da se ovi izborni ciklusi održavaju odvojeno.\n“Nema sumnje da bi izborni skor bio drugačiji da se održavaju samo lokalni i pokrajinski izbori, jer bi u tom slučaju u prvom planu bile lokalne, odnosno regionalne teme i problemi. Ovako će republička kampanja uticati i na vojvođanske i lokalne izbore. Nisu iste teme na svim nivoima vlasti i zato to upodobljavanje vlasti po modelu centralnog nivoa nema nikakvog smisla”, ocenio je Popov.\nPrema njegovim rečima, istovremenost izbora biće plus za naprednjake, a minus za demokrate u pokrajinskoj trci, dok će regionalni igrači LSV i SVM svakako osigurati mesta u Skupštini Vojvodine. Smatra da u tom pogledu SVM, kao najveća stranka mađarske zajednice u Vojvodini, neće u značajnoj meri biti okrnjena nastupom rivalskog Mađarskog pokreta na izborima.\n“Nije slučajno što se izbori održavaju istovremeno, jer SNS računa da će tako lakše doći i do vlasti u Pokrajini, gde može da računa na koaliciju sa SVM, a možda i LSV. SNS u ovoj kampanji priča o zakonu o finansiranju APV i iznosi obećanja o unapređenju pokrajinske autonomije, što može biti adut za Ligu da se priključi toj koaliciji u Pokrajini. Uz to, za LSV je prihvatljiv proevropski kurs SNS, a i odnos te stranke prema pitanju Kosova nije problematičan iz ugla Lige. Tako da postoje velike šanse da novu pokrajinsku vlast formiraju SNS, SVM i LSV“, smatra on. On kaže da tema ustavnih promena nije zastupljena u kampanji, iako se one očekuju u narednoj godini, jer “nije popularno pričati o sudbini premabule o Kosovu”.\nPrema njegovim rečima, to će biti i prilika za promenu položaja Vojvodine, gde bi svaki pomak napred bio uspeh s obzirom da je jedina izvorna nadležnost APV trenutno donošenje simbola.\nPopov kaže da koalicija sa SNS ne bi nužno bila negativna po rejting LSV u budućnosti, uprkos velikim razlikama između dve stranke, a posebno zbog činjenice što se u novom sazivu republičkog parlamenta očekuje veći broj evroskeptika, te će biti potrebna snažnija podrška vlasti u procesu evrointegracija.\n“Pitanje je da li će SNS moći da prati svog lidera po pitanju evropskih integracija, pa se može desiti da će u ovom mandatu ključno pitanje biti ‘Brisel ili Moskva’, oko kojeg će morati da se svrstavaju i opredeljuju”, ukazao je Popov.\nLSV insistira i na reviziji Energetskog sporazuma sa Rusijom, te obeštećenju Vojvodine zbog privatizacije Naftagasa, kao i na povećanju rudne rente. Takođe, LSV traži i poništavanje odluke o ukidanju Elektrovojvodine, koju je inače donela naprednjačka vlada.\nTokom proteklih 16 godina savezništva sa demokratama u Vojvodini odnosi dve stranke lomili su se na pitanjima uspostavljanja vojvođanskih nadležnosti, koje su se u praksi svele na simboliku nakon donošenja Ustava 2006. godine, pre svega zbog nerazumevnja demokratskih potencijala Vojvodine u političkim elitama u Beogradu.\nPartnerstvo sa SVM narušavano je takođe, uglavnom uz obostrane zamerke u pogledu doslednosti i jedne i druge stranke u političkom delovanju na realiziciji proklamovanih autonomaških ciljeva. Periodično, iz LSV je bilo prozivki zbog desničarenja u SVM-u, ali odnosi između dve stranke ipak nisu ozbiljnije ugroženi, što se potvrđuje i u aktuelnoj kampanji.\nLSV na pokrajinskim izboirma nastupa samostalno, dok je u republičkoj kampanji u koaliciji sa Socijaldemokratskom strankom Borisa Tadića i Liberalno-demokratskom partijom Čedomira Jovanovića.\nSa budimpeštanskim vetrom u leđa\n“Tačka poverenja” naziv je izbornog programa Saveza vojvođanskih Mađara, koji na izbore izlazi u koaliciji sa Demokratskom strankom vojvođanskih Mađara i Strankom mađarskog jedinstva. U programu se ističe značaj ustavnih reformi u predstojećem mandatu. SVM takođe ukazuje da su već duže od dve decenije posvećeni zaštiti interesa pripadnika mađarske zajednice i jačanju autonomne Vojvodine u decentralizovanoj Srbiji.\nU procesu ustavne revizije SVM navodi da će se zalagati da se u pravni sistem Srbije uvede kategorija ustavnog zakona, kojima bi se regulisala pitanja nadležnosti i finansiranja APV. Takođe, obećavaju da će se zalagati da se ustavom garantuje veći broj izvornih nadležnosti i da se precizno utvrde izvori finansiranja APV.\n“Ostajemo dosledni u zalaganjima da se donesu izmene Zakona o utvrđivanju nadležnosti AP Vojvodine, kao i Zakon o finansiranju AP Vojvodine, koji predstavlja jedan od preduslova za nastavak realizacije infrastrukturnih i drugih razvojnih projekata vojvođanskih opština i gradova”, navodi se u programu.\nPoručuju da će ostati dosledni izgradnji institucija pravne države i vladavine prava, zaštiti i unapređenju ljudskih i manjinskih prava, podsticanju ekonomskog rasta i zapošljavanja te stvaranju uslova za život u bezbednom okruženju.\nKovačević: Politički akteri grizu svoj rep\nBoško Kovačević: U našim strankama ne stanuje pamet\nPolitikolog Boško Kovačević ističe da su dva ključna problema istovremenih izbora to što javnost ne zna zašto se uopšte održavaju vanredni parlamentrani izbori i, kako je naveo, kvazirevolucionarna priča naprednjaka koja se zasniva na kontroli vlasti od nivoa mesnih zajednica do nacionalnog parlamenta.\n“Ta imperijalna priča je nezajažljiva i staromodna optika gledanja na izbore. Jer, nema ozbiljne vlasti bez ozbiljne opozicije. Ovde se radi o kontroli svega i vlast je onda neuverljiva, politika nerealna, a ponekad i smešna i banalna”, ocenio je on u izjavi za VOICE.\nNapominje da u situaciji kad je osnovni razlog izbora kontrola svih nivoa vlasti, to znači da vlast nema ozbiljne ideje, niti zna kako da napravi promene u državi koja se, kako je upozorio, urušava već 25 godina.\n“Ne vidim da ćemo nakon ovih izbora napraviti neki pomak da bi se to propadanje zaustavilo, tim više što i u političkoj retorici ne vidim neke pameti. Ključno je pitanje da li se otvara prostor za ljude koji imaju znanje, rezultate, moralnost – ili se ne otvara. Ja ne vidim taj prostor”, kazao je on.\nKovačević smatra da će na pokrajinskim izborima ceh platiti DS, jer nisu shvatili šta treba činiti u vremenu kvazirevolucionarnog naleta naprednjaka, zbog čega sumnja da će uspeti da animiraju skoro polovonu birača koji ne izlaze na izbore.\n“Možda naprednjaci u Vojvodini neće imati komotnu većinu kao u republičkom parlamentu, ali od ovih izbora ne treba očekivati nikakav pomak jer se vladajuća politika svodi na retoriku koja nema nikakvo pokriće u praksi, ni u vladajućim ni u opozicionim strankama nema ljudskih kapaciteta. Menjaće se samo likovi”, naveo je on.\nKovačević kaže da treba imati razumevanja za stav SVM-a da saradnju sa SNS sa republičkog nastavi i na pokrajinskom nivou, jer je, kako je rekao, njihova misija kao manjinske stranke da budu učesnici u nekoj vlasti kako bi zaštitili stečene pozicije.\nLSV se, prema njegovim rečima, dovija kako da opstane na političkoj sceni, “dok je za značajniji prodor potrebno mnogo više od toga”. Dodaje da ga ne bi iznenadilo da se i ta stranka nakon izbora nađe u koaliciji sa SNS u Pokrajini.\n“Mene bi jedino iznenadilo kada bi se stranke okupile oko ideje da se zaustavi propast ove zemlje. Mi smo sad u situaciji da se Vojvodina ujednačava sa nerazvijenim regionima. Pa, šta je cilj? Da svi budemo zadimljene krčme? Nažalost, u našim strankama ne stanuje pamet. Imamo političke aktere koji grizu vlastiti rep”, ocenio je Kovačević.\nSVM u izbornom programu poentira i na finansijskoj podršci Vlade Mađarske u ostvarivanju Strategije teritorijalnog i ekonomskog razvoja vojvođanskih mađarskih zajednica, teškoj 160 miliona evra. Zalaže se i za izdvajanje značajnih sredstava iz republičkog i pokrajinskog budžeta za lokalne infrastrukturne projekte i izgradnju industrijskih zona u Vojvodini, pripisujući sebi u zaslugu obezbeđenje novca u ovoj budžetskoj godini za nastavak gradnje Y-kraka od autoputa Horgoš-Beograd do graničnog prelaza Kelebija, te za rekonstrukciju zgrade Narodnog pozorišta u Subotici. Obećavaju političku borbu i za sredstva za izgradnju pruge Baja-Subotica-Segedin, jer ocenjuju da će to predstavljati snažan podsticaj za privredni napredak opština na severu Vojvodine.\nSVM se u izbornom programu hvali i prihvatanjem njihovih amandmana na Zakon o poljoprivrednom zemljištu, kojima su, tvrde, poboljšani uslovi za zakup državnog zemljišta od strane indvidualnih poljoprivrednika. Najavljuju i zalaganje za utvrđivanje restriktivnih uslova za kupovinu poljoprivrednog zemljište nakon 1. septembra 2017. godine. Ne pominju, međutim, preporuku Vlade Srbije lokalnim samoupravama da državnu zemlju ustupe uzurpatorima, a koji uglavnom nisu individulani poljoprivrednici.\nOva stranka obećava i parlamentarnu inicijativu za izmenu Zakona o restituciji kojom bi se obezbedila mogućnost povraćaja imovine putem zamene za postojeće poljoprivredno, šumsko i građevinsko zemljište.\nSVM se zalaže i za evroatlantske integracije Srbije, te za afirmaciju evropske regionalne politike i u Srbiji, kao i implementaciji “Manjinskog akcionog plana”. Smatraju da i zakoni kojima se uređuje uživanje individualnih i kolektivnih prava pripadnika nacionalnih manjina treba da imaju status ustavnog zakona.\nPastor i Orban: Finansijska saradnja i iste vrednosti\nU izbornom programu SVM poseban odeljak posvećen je i migrantskoj krizi, u kojem se ocenjuje da je neophodno definisati zajedničku evropsku politiku i pronaći jedinstveno evropsko rešenje. Protive se vraćanju migranata u Srbiju koji nisu dobili azil u EU. Zahtevaju da Srbija spreči ilegalne migracije, ali i da ne osniva prihvatne centre za migrante u lokalnim samoupravama gde žive pripadnici nacionalnih manjina, ukazujući da je po Ustavu Srbije zabranjeno preduzimanje mera koje bi prouzrokovale veštačko menjanje nacionalnog sastava stanovništva.\nSem finansijske injekcije Budimpešte, SVM u aktuelnoj kampanji ima i neposrednu podršku zvaničnika Mađarske. Njihovoj kampanji prethodnih dana priključio se mađarski ministar inostranih poslova Peter Sijarto koji je pozvao Mađare u Vojvodini da u što većem broju izađu na izbore u Srbiji i glasaju sa koaliciju koju predvodi SVM. Sijarto se nije libio ni da većinskom narodu sugeriše kako da glasa, poručivši da bi on sam, da je Srbin, glasao za SNS.\nStanković: Više nema nezamislivih saveza\nDejan Vuk Stanković: Mnoge nezamislive koalicije su se već dogodile\nPolitički analitičar Dejan Vuk Stanković smatra da je fokus kampanje na državnom nivou, te da je u tim uslovima teže voditi loklanu i pokrajinsku kampanju. Ipak, kako je dodao, u Vojvodini se mogu očekivati nešto drugačiji rezultati nego na republičkom nivou, zbog postojanja regionalnih aktera, ali i zbog različitih pozicija nacionalnih stranaka.\n“Kod nas je praksa da se svi izbori spajaju jer vlast i igra na kartu harizme lidera. Za SNS je motivacija za pokrajinske izbore nešto veća i zbog toga što na republičkom nivou već imaju primat i bez izbora, tako da jedan od razloga za sazivanje vanrednih izbora jeste da bi se pojačao uspeh u Vojvodini i na lokalnom nivou”, ocenio je Stanković za VOICE.\nOn je ukazao da istovremeno raspisivanje izbora na svim nivoima nije nelegitimno, ali da bi se kvalitet demokratije unapredio ukoliko bi se ovi ciklusi odvijali odvojeno i kada bi Srbija bila podeljena u nekoliko izbornih jedinica.\nStanković ne isključuje mogućnost saradnje SNS i LSV u Pokrajini nakon izbora uprkos programskim razlikama, jer su se, kaže, “mnoge nezamislive koalicije već dogodile”.\n“Praksa je takva da se mali broj koalicija isključuje, čak i pre izbora, jer tu ideološki ima svega i svačega. Zato me ne bi čudila ni koalicija SNS i LSV. Oni će se programski razlikovati u prezentaciji stavova, ali posle izbora političke elite stupaju na scenu”, naveo je on.\nNo, SVM ima razloga za glavobolju u aktuelnoj kampanji, a koju im zadaje novoformirani Mađarski pokret, koji čine nezavisni intelaktualci mađarske zajednice i neki, sad već bivši članovi SVM, nezadovoljni politikom te stranke i njenim liderom – a koji takođe izlazi na pokrajinske izbore.\nUprkos dugogodišnjem savezništvu, odnosi između SVM i DS u Vojvodini već nekoliko godina su na silaznoj putanji. Ključni spor nastao je još u mandatu 2008-2012. godine kada SVM nije podržao republički budžet zbog zakidanja Vojvodine, zbog čega su ih demokrate isključile iz vlasti u Subotici. Način na koji je njihova koalicija u Banovini funkcionisala u aktulnom mandatu potvrdio je da poverenje među njima posle toga nije ni uspostavljeno. U međuvremenu, SVM je pre dve godine stupio u koaliciju sa SNS na republičkom nivou.\nFoto: Beta, Magločistač, Medija centar Beograd, Arhiva\nAnalitički članci|Izdvajamo | AP Vojvodina | branka dragović savić | ndnnv | političke stranke | voice


Rođena Beograđanka, ekspert za marketing: Ko je Ana Brnabić, prva žena na čelu srpske Vlade! | Visokoin.com\nKrajem 2001. vraća se u Srbiju, gdje je radila za različite američke konsultantske firme na projektima razvoja lokalne samouprave, a koje je finansirao USAID.\n* Rođena 28. septembra 1975. u Beogradu.\n* Poslije Pete beogradske gimnazije 1994. odlazi na američki Univerzitet Northwood i tamo tokom 1998. završava studije poslovne administracije, a zatim na engleskom Hull univerzitetu završava master studije i stiče MBA diplomu iz marketinga\n* 2011. zapošljava se u američkoj kompaniji za razvoj vjetroelektrana “Continental Wind Serbia” i 2013. postaje direktor\n* Aktivno učestvuje u osnivanju Nacionalne alijanse za lokalni ekonomski razvoj (NALED) 2006. i postaje predsjednik UO\nKuća 167 m2, naslijedstvo\nStara devastirana kuća 30 m2, naslijedstvo\nAna Brnabić je menadžerka, nekadašnja ministarka državne uprave i lokalne i bivša potpredsjednica Upravnog odbora NALED. Prva je ministarka koja se javno deklarisala kao homoseksualka.\nKrajem 2001. vraća se u Srbiju, gdje je radila za različite američke konsultantske firme na projektima razvoja lokalne samouprave, a koje je finansirao USAID. Od 2002. do 2011. radi u USAID-u, a kao najznačajniju inicijativu u tom periodu, u zvaničnoj biografiji navodi osnivanje Nacionalne alijanse za lokalni ekonomski razvoj (NALED) 2006. godine. Od 2011. radi u američkoj kompaniji za razvoj vjetroparkova Continental Wind Serbia, a od januara 2013. je i njen direktor. U isto vrijeme potpredsjednica je Upravnog odbora NALED-a od 2013, a od aprila 2016. godine je i predsjednica UO ove poznate javno-privatne alijanse koja okuplja lokalne samouprave, privatna preduzeća i nevladine organizacije.\nZa Brnabićevu je šira javnost čula u oktobru 2015. tokom afere “Lidija Udovički”, kada je sajt Telepromter objavio transkript telefonskog razgovora između Bojana Pajtića i Lidije Udovički, sestre nekadašnje ministarke državne uprave Kori Udovički. Lidija Udovički je navodno rekla da je kum premijera Srbije i direktor EMS-a Nikola Petrović pokušao da naplati reket od dva miliona eura od spomenute američke firme Continental Wind Serbia, ne bi li vjetropark u Srbiji priključili na elektromrežu. Premijer Vučić je na to odgovorio optužbama na račun Continental Wind Serbia tvrdeći da je upravo ta firma u SAD izlobirala da pet kongresmena potpiše pismo Bidenu u kojem su premijerov brat Andrej i njegov kum Nikola Petrović označeni kao centar korupcije u Srbiji.\nBrnabićeva je, međutim, zajedno sa direktorom EMS i ministrom energetike Aleksandrom Antićem, na konferenciji za medije u Vladi Srbije odbacila navode o bilo kakvom pokušaju reketiranja. Otprilike u isto vrijeme, u medijima se pojavila informacija da bi Ana Brnabić trebalo da bude na čelu “deliveri junita” u Vladi Srbije, ali prema pisanju medija “deliveri juniti” nisu nikada zaživjeli. U martu 2016. je u javnoj debati došla u sukob sa Fiskalnim savjetom koji je osporio isplativost uvođenja onlajn fiskalizacije, za šta su se, sa druge strane, NALED i Brnabićeva, nedvosmisleno zalagali. Članica je Upravnog odbora Peksim fondacije koja obezbjeđuje stipendije za magistarske studije na Univerzitetu Kembridš studentima iz Srbije i Makedonije. Predsjednica je savjetodavnog odbora Etno mreže, udruženja proizvođača rukotvorina.\nU avgustu 2016. mandatar za sastav nove vlade Aleksandar Vučić predložio ju je za ministra državne uprave i lokalne samouprave, što je ona objeručke prihvatila.


Radi se o dobro isplaniranoj OPERACIJI HAOSA u kojoj Evropa treba da ZBRIŠE RUSIJU | WebTribune\nHome SPEKTAR Radi se o dobro isplaniranoj OPERACIJI HAOSA u kojoj Evropa treba da ZBRIŠE RUSIJU\nPosted date: јануар 24, 2019 In: SPEKTAR\nPrema procjenama pojedinih tink-tenkova, na geopolitičkom planu sve više dolazi do zaoštravanja odnosa, i to na skoro svim važnim tačkama, od Baltika do Afričkog roga, od Kine do Amerike.\nNa prvi pogled, situacija je uobičajena, te ni mejnstrim mediji dodatno ne podižu „temperaturu“ već je revnosno analiziraju. Oni djeluju prema ustaljenoj matrici, pri čemu preovlađuju domaće teme.\nEvropski mediji su zaokupljeni Bregzitom, nemirima u Parizu, prilično pažnje posvećuju odnosu SAD i EU, naročito pitanjima poput diversifikovanih izvora nafte i gasa, opasnosti od Rusije i mogućnosti EU da se odbrani. Dominirajuće teme takođe su Ukrajina i antiruska histerija baltičkih zemalja i Poljske.\nKorijeni rusofobije datiraju od Krimskih ratova kada su pojedine zemlje Zapada bile na strani Turske. A upravo je Turska kao predmet analize apsolutno zapostavljena, kako od pomenutih tink-tenkova, tako i od vodećih medija. Potpuno neopravdano, jer Turska uporno pokazuje ambiciju da bude važan faktor u regionu i geopolitički „igrač“. Revitalizacija Turske u navedenom smislu nemoguća je bez njenog povratka na Balkan, „meki stomak“ EU, koji je oduvijek bio kapija i jedini mogući pravac transporta bogatih resursa iz centralne Azije ka EU.\nNedavnom izjavom da Dejtonski spoprazum treba revidirati jer nije donio rješenje, datom u Ankari na konferenciji za novinare sa hrvatskom predsjednicom Kolindom Grabar Kitarović, Erdogan je nagovijestio da bi se Turska mogla ubrzo uključiti u rješavanje pitanja na Balkanu.\nNa Bliskom istoku on uporno krši sve dogovore i pravi „tampon zonu“ na području koje je Turskoj pripadalo u doba sultanata, kada je dio Sirije uz granicu sa Alepom bio turska provincija.\nMediji su već potvrdili da se na dijelu Sirije pod kontrolom turskih trupa već organizuje turska javna uprava i da funkcioniše obrazovni sistem Turske. Na taj način na tlu Sirije oživljava 82. provincija Turske.\nTurska ima dobre odnose sa Katarom, gdje se nalazi i turska vojna baza. I pored slučaja Kašogi, dobri su i odnosi sa Rijadom. U Siriji operacije vode i selefije, prvenstveno Muslimanska braća, čiji je Erdogan zaštitnik.\nU Erdoganovim rukama nalazi se i „ventil“ migrantskog toka koji bi prema EU mogao da poteče zajedno sa Turskim tokom, odnosno ruskim energentima. Umjesto puta ka resursima, EU je dobila put migranata. To i jeste noćna mora EU, kojoj prijeti opasnost sa više strana: migranti, Bregzit, SAD…\nBregzit, ako se odvije do kraja, imaće razorno dejstvo po EU. Osim za EU, Turska je enigma i za SAD, gdje Erdogana smatraju za prevrtljivog i nepouzdanog. Ipak, i pored toga što su skoro sve važne figure poredane na „velikoj šahovskoj tabli“, buduća dešavanja teško je predvidjeti.\nŠto se Balkana tiče, on će ponovo biti područje na kojem će se prelamati uticaj velikih sila i svjedok promjene svjetskog poretka od monopolarnosti ka bipolarnosti. I pored – u SAD široko prihvaćene – doktrine Pola Volfovica da SAD i dalje budu jedina globalna sila, stvari će se odvijati drugačije. Putinov dolazak u Beograd i veličanstven doček koji mu je priređen bili su jasna i nedvosmislena poruka da Rusija neće odstupiti s Balkana. Putin je to, uostalom, otvoreno i rekao.\nKratkovidost administracije u Briselu ne dozvoljava joj da realno sagleda mogućnosti prevazilaženja migrantske krize. Za EU bi bilo mnogo bolje da izgradi čvrste i nepropusne granice na istočnom i južnom obodu Balkana, jer bi migrantski inžinjering nezaustavljivo u evropske gradove mogao dovesti borce Al Kaide i Islamske države, koji trenutno gube pozicije u Siriji.\nZvuči čudno, ali glavni „alat“ u migrantskom inžinjeringu je pametni (smart) telefon. Telefoni se u kratkom roku isporučuju preko aktivista, raznih boraca za migrante i ljudska prava, kojima finansijska sredstva ne dotiču samo od Soroševih organizacija, već i od zemalja EU dobijaju dodatne grantove. Koriste i specijalne sajtove za upustva migrantima za ilegalni prelazak državne granice, čak i granice Mađarske sa Srbijom.\nMigranti od pomenutih organizacija dobijaju i pravnu pomoć. Ali i predviđenu sumu novca putem Vestern juniona. Mađarska, Rusija i Bjelorusija ne žele migrante. Oni nisu poželjni ni u Italiji, ali mjere vlade se sporo provode zbog opstrukcije, jer se Romano Prodi ne miri sa porazom. A i kako bi, kao pripadnik Rimskog kluba.\nMigranti se iz Turske brodovima dopremaju na grčka ostrva, a zatim preko Grčke i Srbije stižu na Balkan. Značajan broj migranata koji stižu na Balkan imaju sirijske pasoše. Isprva se pretpostavljalo da ih je štampala Al Kaida u osvojenim gradovima, zbog kvaliteta izrade. Niko nije sumnjao u njihovu originalnost dok nisu počele pristizati informacije da se pasoši izrađuju u Francuskoj.\nRadi se o dobro isplaniranoj operaciji haosa u kojoj treba da nestane Evropa kakvu poznajemo i da se stvori konglomerat nezadovoljnih, kojima bi se lako manipulisalo i njihovo nezadovoljstvo usmjeravalo prema glavnom cilju globalista – Rusiji.


Radno vrijeme u dane praznika 1. i 9. maj - GradPrijedor.com - Portal grada Prijedora\nHome»Najave»Radno vrijeme u dane praznika 1. i 9. maj\nRadno vrijeme u dane praznika 1. i 9. maj\n24. aprila 2019. 2 Mins Read\nBroj: 02-32- 2 /19\nDatum: 21.04.2019. godine\nNa osnovu člana 4. i člana 5. tačka 3. Zakona o praznicima Republike Srpske, („Sl. glasnik RS“, broj: 43/07), člana 82. stav 3. Zakona o lokalnoj samoupravi („Sl. glasnik RS“ broj: 97/16), i člana 89. Statuta grada Prijedora („Službeni glasnik grada Prijedora“, broj: 12/17), Gradonačelnik Prijedora, d o n o s i :\n1. Prvi dan Međunarodnog praznika rada, 01.05.2019. godine (srijeda), je neradni dan za sve privredne subjekte registrovane na području grada Prijedora, osim subjekata pobrojanih u tačkama 2. i 5. ovog Zaključka.\n2. Prvi dan Međunarodnog praznika rada, 01.05.2019. godine (srijeda), mogu da rade samostalne preduzetničke radnje – mesnice u periodu od 07:00 do 12:00 časova.\n3. Drugog maja 2019. godine (četvrtak), radi zadovoljenja neophodnih potreba građana za snabdijevanje osnovnim životnim artiklima, mogu da rade prodavnice prehrambenom robom, mesnice i ribarnice u vremenu od 7:00 do 13:00 časova.\n4. Dan pobjede nad fašizmom, 09.05.2019. godine (četvrtak), je neradni dan za sve privredne subjekte registrovane na području grada Prijedora, osim subjekata pobrojanih u tački 5. ovog Zaključka.\n5. Apoteke, prodavnice pogrebne opreme, cvjećare, benzinske pumpe, subjekti koji se bave djelatnostima proizvodnje hljeba, peciva, svježe tjestenine, konditorskih proizvoda i kolača, trgovačke radnje tipa „dragstor“ i veterinarske ambulante mogu raditi redovno radno vrijeme za vrijeme trajanja republičkih praznika.\n6. Poslodavac je dužan radnicima, koji će raditi na dane republičkih praznika, omogućiti ostvarivanje prava u skladu sa propisima o radu.\n7. Ovaj Zaključak stupa na snagu danom donošenja, a biće objavljen u Službenom glasniku grada Prijedora.\n8. Ukoliko se zbog unaprijed ugovorenih obaveza prema kupcima ukaže potreba za rad u dane republičkih praznika, privredni subjekti koji imaju registrovanu proizvodnu djelatnost, treba pismeno, uz obrazloženje razloga za rad u neradne dane, da se obrate Odjeljenju za privredu i poljoprivredu, najkasnije tri (3) dana prije traženog datuma.


Više od polovine testiranih iz Pirotskog okruga pozitivno na korona virus - JuGmedia\nIz Zavoda za javno zdravlje Pirot saopštavaju da rezutati testiranja na korona virus potvrđuju da se povećava broj obolelih u Pirotskom okrugu.\nDanas su stigli rezultati u Zavodu za javno zdravlje Pirot za 22 testirana lica od kojih je 12 pozitivno na COVID- 19. Od toga 9 su iz Pirota , 1 iz Babušnice i 2 iz Bele Palanke, a broj pozitivnih novoobolelih u odnosu na broj testiranih je 54,5 posto.\n“U poslednja dva dana u Pirotgskom okrugu je virus korona potvrdjen kod 12 osoba od 18 testiranih uzoraka, što je 67 posto pozitivnosti. Tokom dana uzorkovano je 29 briseva sa područja okruga”, navodi se u saopštenju ZZJZ.\nU poslednjih mesec dana u Pirotskom okrugu je registrovano 107 obolelelih iz 93 porodice. Oko 60 posto obolelih je iz populacije izmedju 30 i 60 godina.\n“Epidemiološka situacija je nepovoljna, pod kontrolom zdravstvene službe” kažu u ZZZJZ Pirot.\nApeluju da je neophodno poštovati sve mere prevencije, nošenje maski u zatvorenom prostoru, pranje ruku, fizička distanca od 2 metra i izbegavanje masovnih okupljanja.\nPreporučuje se otkazivanje slavlja, proslava i okupljanja u zatvorenom prostoru. Svako ko primeti simptome respiratorne infekcije treba da se izoluje od članova porodice i ostalih.kaže se u saopštenjuu.\nIz pirotskog Zavoda za javno zdravlje poručuju da je potrebno da se ponašamo kao da je svako oko nas potencijalno zaražen zbog slučajeva bez simptoma ili sa blagom klinićkom slikom.\nOd početka epidemije u Pirotskom okrugu virus korona potvrdjen je kod 263 osobe: 190 iz Pirota, 30 iz Babušnice, 41 iz Bele Palanke i 2 iz Dimitrovgrada.


Uslovi korišćenja :: Natulique Srbija\nIzbeljival bez amonijaka\n1.1 Korišćenje internet sajtova u vlasništvu BARBARIANCMS i/ili drugih partnerskih kompanija (u daljem tekstu: "BARBARIANCMS"; "BARBARIANCMS internet sajt") dozvoljeno je isključivo na osnovu ovde navedenih Uslova korišćenja. Postoji mogućnost dopune, izmene ili zamene opštih uslova korišćenja u pojedinačnim slučajevima, na primer za kupovinu proizvoda i/ili ostvarivanje usluge. Čim se korisnik uloguje (prijavi u sistem), ili, u slučajevima gde prijavljivanje nije potrebno, pozove odgovarajući BARBARIANCMS sajt, korisnik prihvata najnoviju verziju Uslova korišćenja.\n1.2 Ukoliko korisnik pristupa BARBARIANCMS internet sajtu u ime preduzeća, odnosno u cilju vršenja komercijalne ili samozaposlene aktivnosti, ili za neko javno telo, primenjuje se Član 312e, Paragraf 1 S 1 - 3 Nemačkog građanskog zakonika.\n2.1 BARBARIANCMS obezbeđuje određene informacije i, u određenim slučajevima i uz odgovarajuću dokumentaciju, softver koji je moguće dobiti na poziv ili direktno preuzeti sa BARBARIANCMS internet sajta.\n2.2 BARBARIANCMS zadržava sva prava da ukine sadržaje na BARBARIANCMS sajtu u delovima ili u celini. Usled određenih karakteristika interneta i računarskih sistema, BARBARIANCMS ne preuzima odgovornost za neometan pristup i stalnu dostupnost BARBARIANCMS internet sajta.\n3.1 Neke stranice na BARBARIANCMS internet sajtu mogu biti zaštićene lozinkom. Pristup takvim stranama omogućen je samo registrovanim korisnicima u cilju zaštite bezbednosti tokom posete. Korisnici ne mogu zahtevati pravo na registraciju od strane BARBARIANCMS. BARBARIANCMS naročito zadržava pravo uvođenja obavezne registracije na internet sajtove za koje je prethodno bio obezbeđen slobodan pristup. BARBARIANCMS takođe zadržava pravo da u bilo kom trenutku ukine ovlašćenje pristupa blokiranjem pristupa podacima, bez obaveze da prethodno navede razloge za takvu akciju, naročito:\nukoliko je korisnik prekršio važeći zakon pri pristupu ili poseti BARBARIANCMS internet sajtu; i\nukoliko korisnik nije pristupio BARBARIANCMS internet sajtu u dužem vremenskom periodu.\n3.2 U slučaju obavezne registracije, korisnik je dužan da obezbedi tačne podatke prilikom registracije, kao i da odmah, ukoliko je to moguće, putem interneta ili elektronske pošte upozori kompaniju BARBARIANCMS na bilo kakve buduće izmene. Korisnik je u obavezi da obezbedi neometan prijem poruka poslatih putem elektronske pošte na adresu navedenu prilikom registracije.\n3.4 Korisnik je dužan da ne otkriva svoje korisničke podatke drugima i smatraće se odgovornim za sve porudžbine i druge aktivnosti obavljene pod njegovim korisničkim podacima. Neophodno je da se korisnik odjavi iz sekcije sajta zaštićene lozinkom posle svake posete. U slučaju da korisnik ustanovi da treća strana koristi njegove podatke bez dozvole, dužan je da, ukoliko je to moguće, pismenim putem odmah obavesti kompaniju BARBARIANCMS putem elektronske pošte.\n3.5 Po prijemu obaveštenja u skladu sa tačkom 3.4, BARBARIANCMS će blokirati pristup sekciji zaštićenoj lozinkom za navedene korisničke podatke. Blokiranje pristupa može biti poništeno samo ukoliko korisnik uputi poseban zahtev BARBARIANCMS ili nakon što se ponovo registruje.\n3.6 Korisnik može zahtevati poništenje registracije u bilo kom trenutku u pismenoj formi, pod uslovom da poništavanje ne utiče na neometano obavljanje transakcija u toku. U tom slučaju, BARBARIANCMS će obrisati sve korisničke i druge lične podatke koji se odnose na korisnika, čim joj oni više ne budu potrebni.\n4.1 Neophodno je da korišćenje informacija, softvera i dokumentacije dostupne preko BARBARIANCMS internet sajta bude u skladu sa ovde iznetim Uslovima korišćenja ili, u slučaju ažuriranja informacija, softvera ili dokumentacije, sa važećim uslovima licenciranja prethodno dogovorenih sa BARBARIANCMS. Posebno propisani uslovi licenciranja, npr. za preuzimanje softvera, imaju prioritet u odnosu na ove uslove.\n4.2 BARBARIANCMS korisniku ustupa neekskluzivno i neprenosivo pravo na korišćenje informacija, softvera i dokumentacije dostupne na BARBARIANCMS sajtu kao što je dogovoreno, ili, ukoliko to nije dogovoreno, u svrhe koje je odredila BARBARIANCMS pri isporuci i predaji podataka.\n4.3 Softver je dostupan besplatno, u mašinski čitljivom obliku. BARBARIANCMS nije dužna da korisniku obezbedi izvorni kôd. Izuzetak su izvorni kôdovi za softver sa otvorenim kôdom, čiji uslovi licenciranja imaju prioritet u odnosu na ovde navedene uslove, i obezbeđuju se u slučaju potrebe za širenjem izvornog kôda, kada će BARBARIANCMS obezbediti izvorni kôd o sopstvenom trošku.\n4.6 Član 69a, itd. u nemačkom Zakonu o autorskom i srodnim pravima i slične regulative koje se primenjuju na osnovu važećeg Zakona o autorskim pravima, ostaju neizmenjeni.\n5.1 Bez obzira na posebne odredbe navedene u tački 4 ovih Uslova za korišćenje, ne dozvoljava se menjanje, kopiranje, umnožavanje, prodaja, iznajmljivanje, davanje u zakup ili na korišćenje, dopunjavanje i/ili zloupotreba informacija, naziva brendova i drugog sadržaja na BARBARIANCMS internet sajtu.\n5.2 Sa izuzetkom prava na korišćenje i drugih, posebno ustupljenih prava, korisniku neće biti data druga prava, naročito prava koja se odnose na korišćenje naziva kompanija i predmeta pod komercijalnom zaštitom kao što su patenti, zaštitni znaci i predmeti pod pravom industrijske svojine, niti je BARBARIANCMS u obavezi da korisniku odobri takva prava.\n5.3 BARBARIANCMS zadržava pravo da bez ikakve nadoknade koristi ideje i predloge dobijene od korisnika preko BARBARIANCMS internet sajta za razvoj, unapređenje i prodaju proizvoda iz svoje ponude.\n6.1 Tokom posete BARBARIANCMS internet sajtu, korisnik je dužan da se ponaša na način koji:\n6.2 BARBARIANCMS zadržava pravo da blokira pristup BARBARIANCMS internet sajtu u bilo kom trenutku, posebno ukoliko korisnik ne postupa u skladu sa obavezama koje proističu iz Uslova korišćenja.\nNa BARBARIANCMS sajtu mogu se nalaziti hiperlinkovi ka sajtovima trećih strana. BARBARIANCMS ne preuzima nikakvu odgovornost za sadržaj ovih sajtova, niti može podržati ove sajtove i njihov sadržaj, jer nema kontrolu nad tamo iznetim informacijama i ne može se smatrati odgovornom za dostupan sadržaj i informacije. Korisnik koristi ovakve sajtove na sopstveni rizik.\n8.1 Ukoliko su dostupne informacije, softver i dokumentacija ponuđeni za besplatno preuzimanje, BARBARIANCMS neće snositi nikakvu odgovornost za činjenične ili pravne nedostatke u iznesenim informacijama, softveru i dokumentaciji, niti može garantovati njihovu potpunost, tačnost i/ili upotrebljivost, odsustvo grešaka ili autorskih prava u vlasništvu bilo BARBARIANCMS, bilo drugih kompanija, niti pravo na neograničeno korišćenje, osim u slučaju krajnje nepažnje ili sa određenom namerom.\n8.2 Informacije dostupne na BARBARIANCMS internet sajtu treba koristiti samo kao primer, dok se specifikacije i uopšteni opisi tehničkih karakteristika proizvoda ponekad mogu razlikovati u pojedinačnim slučajevima (npr. zbog izmena na proizvodu). Zbog toga je neophodno da pravno obavezujuća svojstva i karakteristike proizvoda budu precizno ustanovljene sa BARBARIANCMS ili nekim od njenih partnera pri kupovini proizvoda.\n9.1 Odgovornost BARBARIANCMS za činjenične i pravne nedostatke definisana je u okviru tačke 8 Uslova za korišćenje. BARBARIANCMS je izričito oslobođena ostalih obaveza i odgovornosti, osim ukoliko nije dužna da poštuje obaveze definisane Zakonom o odgovornosti za kvalitet proizvoda, a u slučaju zle namere ili grube nepažnje; opasnosti po život ili zdravlje, ili od oštećenja važnog dela tela ili važnog organa; garantovanih (ugovorenih) svojstava proizvoda, (zlo)namernog prikrivanja nedostataka i kršenja značajnih ugovornih obaveza.\n9.3 Iako BARBARIANCMS ulaže sve napore kako bi BARBARIANCMS sajt bio oslobođen zlonamernih programa (tj. virusa, "trojanaca", "crva", špijunskog i drugog sličnog softvera), ni BARBARIANCMS ni njene podružnice ne mogu garantovati odsustvo zlonamernih programa i ne mogu se smatrati odgovornim za navedene pojave. Pre preuzimanja dostupnih informacija, softvera ili dokumentacije, korisnik je dužan da preduzme razumne mere opreza i koristi program za skeniranje virusa kako radi sopstvene zaštite, tako i u cilju sprečavanja širenja zlonamernih programa na BARBARIANCMS sajtu.\nBARBARIANCMS poštuje važeće zakonske propise o zaštiti podataka, kao i sopstvenu politiku privatnosti u prikupljanju, korišćenju i obradi ličnih podataka. Politiku privatnosti BARBARIANCMS moguće je pogledati preko hiperlinkova na BARBARIANCMS internet sajtu (ubaciti link za zaštitu podataka).\n11.2 Isključivu nadležnost za korisnike, koji su trgovci u smislu nemačkog Trgovinskog zakona, ima Sud u Duizburgu (Duisburg).\n11.3 Pojedinačne stranice BARBARIANCMS internet sajta kontrolisane su od strane BARBARIANCMS i/ili njenih podružnica, koje su odgovorne za sadržaj. Ove stranice poštuju zahteve zemlje u kojoj kompanija odgovorna za sadržaj ima svoje sedište.\n11.4 BARBARIANCMS ne preuzima nikakvu odgovornost za (ne)mogućnost pozivanja ili preuzimanja informacija, softvera i/ili dokumentacije sa BARBARIANCMS sajta, uključujući lokacije izvan zemlje u pitanju. Korisnici koji se nalaze izvan zemlje u pitanju snose isključivu odgovornost za pristup BARBARIANCMS internet sajtu u skladu sa važećim nacionalnim zakonima i regulativama.\n11.5 Nije dozvoljen pristup informacijama, softveru i/ili dokumentaciji na BARBARIANCMS internet sajtu iz zemalja u kojima je takav pristup protivzakonit. U tom slučaju, ukoliko korisnik želi da ustanovi komercijalan odnos sa BARBARIANCMS, potrebno je da se samostalno obrati nadležnoj podružnici BARBARIANCMS u toj zemlji, ili matičnoj BARBARIANCMS International GmbH.\n11.6 Korišćenje sadržaja na BARBARIANCMS internet sajtu ili sajtovima njenih podružnica podleže isključivo nemačkom zakonu, osim kada su u pitanju Konvencija UN o ugovorima i međunarodnoj prodaji robe i drugi standardi međunarodnog privatnog prava u suprotnosti sa nemačkim zakonom. Ovaj izbor zakona/nadležnosti se ne primenjuje kada nije moguće napraviti dogovor o navedenom na pravno efikasan način i u skladu sa opštevažećim zakonom. U tom slučaju, primenjuje se lokalni zakon u mestu sedišta podružnice kompanije.\nFacebook Instagram support@barbariancms.com\nSve cene na ovom sajtu iskazane su u dinarima. PDV je uračunat u cenu. Sofanova maksimalno koristi sve svoje resurse da Vam svi artikli na ovom sajtu budu prikazani sa ispravnim nazivima specifikacija, fotografijama i cenama. Ipak, ne možemo garantovati da su sve navedene informacije i fotografije artikala na ovom sajtu u potpunosti ispravne\n© 2022 Natulique Srbija • Sva prava zadržana.\t• Powered by BarbarianCMS


Groznica Zapadnog Nila je virusno oboljenje koje se prenosi ubodom komarca. Glavni prenosilac je vrsta komarca odomaćena kod nas - Culex pipiens. Glavni rezervoar zaraze su različite vrste ptica, u kojima se virus održava, dok je čovek slučajni takozvani slepi domaćin, jer se infekcija virusom Zapadnog Nila sa njega dalje ne prenosi tj. bolest se ne prenosi sa obolelog na zdravu osobu.\nSimptomi groznice Zapadnog Nila nastaju 3-14 dana nakon uboda zaraženog komarca. Period inkubacije duži je kod imunokompromitovanih osoba. Kod oko 80% inficiranih osoba bolest protiče asimptomatski. Oko 20% zaraženih osoba ima blagu kliničku sliku u vidu groznice ,glavobolje , mučnine,povraćanja, što ponekad može da bude praćeno otokom limfnih žlezda ili pojavom osipa na koži leđa, grudi ili stomaka. Obično pomenuti simtomi prolaze u roku od par dana, mada su zabeleženi slučajevi kada je oboljenje trajalo i više nedelja. Kod jednog obolelog na 150 inficiranih dolazi do razvoja teške kliničke slike, odnosno neuroinvazivnog oblika bolesti. Osetljivost na infekciju virusom groznice Zapadnog Nila u humanoj populaciji je opšta. Međutim, osobe starije od 50 godina, imaju veći rizik od nastanka bolesti i trebalo bi obavezno da se sprovode mere prevencije protiv uboda komaraca. Prisutna hronična oboljenja, kao što su dijabetes ili oboljenja kardiovaskularnog sistema, mogu da budu nezavisni faktori rizika za pojavu težeg oblika bolesti.\nIndividualne mere prevencije groznice Zapadnog Nila su usmerene na:\nUpotrebu zaštitnih mreža ili komarnika na prozorima i vratima. Zatim isušivanjem izvora stajaće vode i eliminisanjem mesta gde se skupljaju komarci, Dalje, najmanje jednom nedeljno treba isprazniti vodu iz saksija za cveće, posuda za hranu i vodu za kućne ljubimce, kanti, buradi i limenki. Ukloniti odbačene gume i druge predmete koji mogu da prikupljaju vodu.... Najjednostavnija i najbolja metoda prevencije je sprečiti ubod komarca.\nVećina komaraca je aktivna u zoru i sumrak, pa treba izbegavati boravak van kuće u ovom periodu ukoliko je to moguće naravno, posebno važi za starije stanovništvo i hronične bolesnike.\nDalje, da bi se što više smanjio broj komaraca, potrebno je uređivati terene odnosno, krčiti i uklanjati vegetaciju koja je sklonište komaraca, isušivati stajaće vode gde god je to moguće (kanali, barice, mrtvaje, crpne stanice, šahtovi...), sanacija terena gde se nagomilavaju atmosferske vode uklanjanje divljih depnija itd.\nAkcenat u celoj ovoj priči je da se smanji broj komaraca na biološki minimum pravovremenim larvicidnim tretmanom u cilju smanjenja brojnosti komaraca, kako ne bi dolazilo do pojave oboljenja.\n(Tekst je preuzet od IZJZV-centar za kontrolu i prevenciju bolesti)


SZO upozorava: Nije gotovo i neæe... - Niko nije bezbedan? - B92\nSZO je upozorila da, uprkos padu broja obolelih i umrlih od kovida 19 u svetu i veæem broju vakcinisanih u odreðenim zemljama, pandemija nije gotova.\nIzvor: Glas Amerike utorak, 18.05.2021. | 16:08\nDirektor SZO Tedros Gebrejesus je na brifingu u Ženevi rekao da je uoèljiv pad broja umrlih i obolelih drugu nedelju zaredom, ali upozorio da se u bogatijim zemljama razvija svest o tome da je pandemija gotova jer imaju veliki broj vakcinsanih, dok je u drugim delovima sveta situacija veoma ozbiljna.\n"Pandemija kovida 19 je daleko od kraja i neæe biti gotova nigde dok ne bude gotova svugde", kaže direktor SZO.\nTedros Gebrejesus upozorava da nove varijante, slabi zdravstvveni sistemi, polovièna primena mera zaštite, kao i manjak medicinskih sredstava i vakcina pogoršavaju situaciju u siromašnijim zemljama. To, kako objašnjava, kompromituje nabavku vakcina na globalnom nivou i podvlaèi da Kovaks program uskoro ostaje bez vakcina.\nProgram distribucije vakcina siromašnim zemljama oslanjao se na vakcine iz Instituta za serume u Indiji, koji proizvodi vakcinu Astrazeneke. Ali mnoge od tih vakcina neæe izaæi iz Indije jer su potrebne tamošnjem stanovništvu, koje se bori sa virusom.\nŠef SZO je upozorio da æe Kovaks do kraja juna imati 190 miliona doza manje nego što je planirano, a da je do sada isporuèeno 65 miliona doza u 124 zemlje. Ali Kovaks i dalje zavisi od zemalja donatora i ispunjavanja obaveza proizvoðaèa da daju vakcine.\nTedros Gebrejesus je rekao da proizvoðaèi Astrazenekine vakcine polako poveæavaju kolièine proizvedenih vakcina, ali da drugi to ne rade. Fajzer je obeæao da æe ove godine Kovaksu dati 40 miliona vakcina, ali tek u drugoj polovini godine.\n"Vakcine su nam potrebne odmah kako bismo ih podelili što pre", kaže Tedros Gebrejesus.\n"Moramo da postavimo zajednièki cilj i vakcinišemo odraslu populaciju što pre. Niko nije bezbedan dok svi nisu bezbedni", kaže šef SZO.\nOdgovor Zelenskom: Ne još\nRojters: Naš broj je 600.000 umrlih\nRojters otkriva: Na kraju æe pisati "oni su sistemski izazov"\n"Ako sam dobro shvatila, NATO je izrazio želju da se sprijateljimo, zar ne. Logika je jednostavna"\nPolicija poèela da kopa u maju: Naðeni delovi 3.787 kostiju; "Možda se neæe završiti na toj brojci"


Obično čitamo o ljudima koji godinama pokušavaju da pronađu pristojan posao, po mogućnosti u svojoj struci. Nezaposlenost nije samo jedna od najaktuelnijih domaćih tema, taj problem je danas zahvatio ceo svet. Jedan neobičan oglas za posao na Novom Zelandu izazvao je ovih dana ogromnu pažnju širom sveta.\nVlasnici male porodične klinike, Tokoroa Family Health, već dve godine pokušavaju da zaposle lekara, specijalistu opšte prakse, kojem nude godišnju platu od 250000 € (400000 australijskih $), tri meseca godišnjeg odmora, bez noćnih smena i rada vikendom. Jedini problem u ovoj idiličnoj ponudi je što se klinika nalazi u gradiću Tokoroa, u regionu Vaikato na Severnom ostrvu Novog Zelanda. Ukratko, nedođija.\nNa klinici radi još šest lekara različitih specijalnosti, ali najposećenije odeljenje opšte prakse godinama posrće pod teretom velikog broja pacijenata. Nakon dve godine bezuspešne potrage za iskusnim lekarom koji bi preuzeo deo posla, suvlasnik klinike dr Alan Keni je odlučio da ponudi ovako primamljivu platu. Međutim, nakon prve objave oglasa, 20. februara ove godine, našao se u još većem problemu. Zatrpan je prijavama lekara iz Brazila, Poljske, Ukrajine, Indije, Bosne i Francuske. Kako sam kaže, 99% zainteresovanih je odbio več nakon čitanja nekoliko rečenica njihove radne biografije:\n„Ovaj konkurs me je doveo na rub očaja. Kada sam eliminisao lekare koji ne govore engleski jezik i one koji imaju vrlo malo radnog iskustva, lista je spala na nekoliko imena. Još više su me potresle reakcije mojih sugrađana, koji su putem ovog konkursa dobili uvid u to kolike su zarade lekara, te sam razočaran i njihovim komentarima punim osude”.\nDr Keni ima 61 godinu. Ne pamti kada je otišao na godišnji odmor jer nema kome da poveri preko 6000 korisnika njegove klinike. Dnevno primi i do 40 pacijenata, duplo više od optimuma koji sugeriše nacionalna zdravstvena politika Novog Zelanda. Radi od jutra do mraka, bez pauze. Svestan je da taj problem ne bi imao da živi u Oklandu, ili bilo kom većem gradu. Nažalost, iskusni lekari sa Novog Zelanda vide gradić Tokoroa sa 13600 stanovnika kao slepu ulicu u svojoj profesiji, i nisu spremni da se odreknu usavršavanja na velikim klinikama i napredovanja u profesiji.\n„Nudim im platu duplo veću od prosečne jer imam mogućnosti za to. Svoju praksu sam razvijao godinama i na listi imam mnogo više pacijenata nego što mogu da primim. Biće teško onome ko dođe da radi sa mnom, a da ne govorim koliko posla će imati kad se penzionišem” - objasnio je dr Keni ovu „nepristojnu ponudu”.\nIzvor: NZ Herald i NZ Doctor\nIvana Djordjevic, 08 Jun 2017\nMolim vas sajt ili kontakt za ovaj posao. Interesuje me sve o ovom poslu Uz postovanje dr Ivana Djordjevic\nPredrag Ilic, 20 Nov 2017\nPosto sam u Srbiji izgubio posao posle 30 god radnog staza rad na pustom ostrvu bi za mene bio raj.Imam internacionalnog iskustva-5 godina rada za UNMIK, govorim dobro engleski.Molim sajt ili eventualni kontakt za ovaj posao.Pozdrav dr Predrag Ilic,specijalista opste medicine ili general praktitioner/GP/.\nGreen Dragon Pub - bar za Hobite


pravosudje.ba | Sudovi u BiH tokom 2018. godine riješili blizu 150.000 najstarijih predmeta\nOd 2010. godine riješeno preko 950.000 najstarijih predmeta\nPrema najnovijim podacima godišnje analize i praćenja procesa rješavanja najstarijih predmeta, sudovi u Bosni i Hercegovini su u 2018. godini riješili blizu 150.000 najstarijih predmeta. Ovaj broj je rezultat dugogodišnje prakse primjene planova rješavanja najstarijih predmeta u sudovima koju je Visoko sudsko i tužilačko vijeće Bosne i Hercegovine (VSTV BiH) uvelo 2011. godine s ciljem smanjenja starosne strukture i velikog broja starih neriješenih predmeta.\nU 2018. godini, planom je predviđeno da se riješi 175.445 najstarijih predmeta, od čega je riješeno 85%. Preciznije, od 1. januara do 31. decembra 2018. godine, sudovi u BiH su riješili ukupno 149.916 najstarijih predmeta što je dodatno doprinijelo kontinuiranom smanjenju broja neriješenih starih predmeta odnosno povećanju efikasnosti sudova u BiH, a samim tim i pravosuđa u cjelini. U sudovima Federacije BiH ukupno je riješeno 97.424 predmeta. Istovremeno, sudovi u Republici Srpskoj su riješili 47.720 predmeta. Sudovi Brčko Distrikta BiH su u 2018. godini riješili 2.815 predmeta dok je Sud BiH riješio 1.957 najstarijih predmeta.\nIstovremeno, 38 sudova ima najmanju realizaciju plana rješavanja predmeta iniciranih 2005.godine ili ranije dok 8 sudova nije riješilo niti jedan predmet iz plana iniciran u navedenom periodu.\nPrvobitno su planove primjenjivali samo sudovi s velikim brojem neriješenih starih predmeta, a 2015. godine VSTV BiH je usvojilo novo Uputstvo za izradu planova za rješavanje predmeta, kojim je predviđeno da svi sudovi u BiH imaju obavezu sačiniti plan rješavanja predmeta. Od 2010. do 2018. godine sudovi na ovaj način riješili 956.960 najstarija predmeta što je u velikoj mjeri, uticalo na smanjenje ukupnog broja neriješenih predmeta u sudovima.\nU priloženom dokumentu može se detaljno pogledati realizacija planova na nivou svih sudova u BiH, po godini iniciranja predmeta za period 1.1.- 31.12.2018. godine, a na osnovu podataka koji su bili predmet analize. Prikazani podaci pokazuju ukupan broj predmeta u planu, broj riješenih predmeta iz plana, procenat realizacije plana, broja sudija koji su radili na predmetima iz plana, te procenat riješenih predmeta u odnosu na ukupan broj predmeta u planu u promatranoj starosnoj kategoriji.


Borba protiv korupcije - Užička nedelja najozbiljniji medij Zapadne Srbije\npočetak NAJNOVIJE Borba protiv korupcije\nod Slobodan Simić 7. септембра 2020.\nNapisao/la Slobodan Simić 7. септембра 2020. 521 pregleda\nNovinari su sa nestrpljenjem čekali obraćanje Predsednika povodom formiranja nove Vlade.\n– Formirana je nova Vlada!- vidno zadovoljan im se obratio Predsednik.- Svi ste dobiti materijal i spisak sa imenima novih ministara u prilogu.\n– Gospodine predsedniče, može li se znati koji je bio razlog što ste promenili neke ministre iz prethodne vlade?- postavio je pitanje jedan od novinara.\n– Može se znati!- povisio je glas Predsednik.- I drago mi je što ste me to pitali! Razlog za njihovu smenu je ono što se apsolutno ne može i ne sme tolerisati, a to je korupcija! Potpuno je neprihvatljivo da, na primer, jedan prethodni ministar namešta poslove svome ocu, da drugi prethodni ministar favorizuje preduzeće svoga brata, a da, na primer, treći prethodni ministar uvek omogućava pobedu na tenderima svome kumu.. To je za mene neprihvatljivo i takvi ljudi nisu dostojni svojih funkcija!\n– Pa to je zaista..sjajno!- nije krio oduševljenje novinar.- Naši čitaoci će biti oduševljeni i sigurno će potpuno podržati vašu odluku! Bravo za borbu protiv korupcije!\nNovinari su spontano počeli da aplaudiraju i požurili u svoje redakcije da objave novu vest.\nPredsednik je posle konferencije za štampu prešao u salu za sastanke, gde su ga strpljivo čekali izabrani ministri u novoj Vladi.\n– Slušajte me pažljivo!- obratio im se povišenim glasom čim je ušao.- Dobro zapamtite kako su prošle neke vaše kolege u prethodnom sazivu! Izleteli su kao kuferi iz Vlade! I svakog od vas čeka isto ako ne bude pazio šta radi! Ja sam zaista bio maksimalno tolerantan, i više od toga! Puštao sam da ministri da rade šta god su hteli! Uzimali su provizije, nameštali tendere, zapošljavali rodbinu i prijatelje, uzimali i šakom i kapom…Sve sam im to pustio! Ali neke stvari jednostavno ne mogu da tolerišem! Ne može neko, gospodo budući ministri, da favorizuje svoga oca, svoga brata ili svoga kuma! To je za mene nedopustivo, to je za mene crvena linija! Ako se još samo jednom nekom desi da favorizuje svoga, a izostavi moga oca, moga brata ili moga kuma, momentalno leti iz Vlade! A sada..marš na posao!\nafoerizmi slobodan simić


Zlato za Srbiju u Tokiju - 50.000 evra - RTV Doboj\nZlatna medalja vrijedi 50.000, srebrna 45.000, a bronzana 40.000 evra, potvrdio je ministar omladine i sporta Vanja Udovičić.\nOn je pojasnio da će, za razliku od OI u Riju, nagrade biti identične za osvajače odličja u ekipnim i pojedinačnim sportovima.\n– Prošle nedjelje povećali smo nagrade za rezultate na Olimpijskim i Paraolimpijskim igrama. Država zlatnu medalju nagrađuje 50.000 evra, srebro je 45.000, a bronza 40.000. To su najveće nagrade ikada za Srbiju, iako su povećane i za Olimpijske igre u Riju, i time smo postali lideri ne samo u regionu, već u svijetu – rekao je Udovičić.\nPodsjetio je da je Srbija, po visini davanja nagrada sportista, odavno prestigla zemlje regiona poput Hrvatske, Slovenije, Mađarske…\n– Želimo da omogućimo našim sportistima najbolje moguće uslove, pripreme, ali i najveću nagradu za ono što su ostvarili reprezentujući sebe, tim, Savez i Srbiju – rekao je ministar i zahvalio se sportistima što na najkvalitetniji način predstavljaju Srbiju i najbolji su ambasadori zemlje.\nUdovičić ističe da očekuje rekordan broj medalja u Јapanu, odnosno preko osam koliko ih je osvojeno u Riju, ali i na ostalim velikim takmičenjima.


OBRAĆANJE METEOROLOGA Od sutra vreme više neće biti isto: Nailazi talas koji će nas odvesti u drugo godišnje doba – Prvi.info\nOBRAĆANJE METEOROLOGA Od sutra vreme više neće biti isto: Nailazi talas koji će nas odvesti u drugo godišnje doba\nprvi 3 weeks ago No Comments\nKako najavljuje Đorđe Đurić, sutra nam sledi nova promena vremena, odnosno pogoršanje vremenskih prilika, a za vikend će biti hladnije i za više od 10 stepeni.U Srbiji danas sunčan i pravi prolećni dan. Maksimalna temperatura od 18 na jugu i istoku do 24 na severozapadu Srbije, u Beogradu do 22 – izjavio je srpski meteorolog.Đurić navodi da nas sutra očekuje promenljivo oblačno, toplo, sparno i nestabilno sa kišom i sa lokalnim pljuskovima i grmljavinom. U Vojvodini će tokom dana biti uglavnom suvo, a duvaće slab do umeren severozapadni vetar, tokom dana u zoni pljuskova pojačan, povremeno i jak, što će više ličiti na vremenske prilike koje priliče jeseni, nego proleću.\nMinimalna temperatura sutra biće od 4 na jugoistoku do 12 stepeni na severozapadu Srbije i u Beogradu, maksimalna dnevna od 18 do 22, a u Beogradu do 20 stepeni.Dakle, petak nam do kraja dana i večeri donosi prodor hladnog fronta – napominje Đurić.Tako nas u subotu očekuje novo jače naoblačenje sa severozapada Srbije, ali i zahlađenje sa kišom, na jugu i jugoistoku sa pljuskovima i grmljavinom. Maksimalna temperatura u subotu od 8 na zapadu do 18 stepeni na jugu i jugoistoku Srbije, krajem dana i u tim predelima u osetnijem padu.U nedelju se na visini očekuje premeštanje ose doline, uz prodor još hladnijeg vazduha sa severa, najavljuje srpski meteorolog. Biće umereno do pretežno oblačno i veoma hladno sa kišom, u planinskim predelima sa snegom. Uslova za susnežicu biće ponegde i u nižim predelima na jugu Srbije.\nMaksimalna temperatura u nedelju od 5 na jugu do 11 na severu i istoku Srbije, u Beogradu za vikend do 10 stepeni!U ponedeljak oblačno i dalje veoma sveže sa kišom, na planinama sa snegom. Tokom dana sa severa razvedravanje. Maksimalna temperatura od 8 na jugu do 14 na severu Srbije.Đurić ipak kaže da će se ovakve nepovoljne vremenske prilike zadržati do utorka kada se očekuje sunčano i toplije vreme. Samo će se još u toku jutra na jugu i jugoistoku zadržati meteorološke prilike sa salbom kišom. Temperatura će biti do 20 stepeni. Od srede ponovo promenljivo i svežije.\nČESTITAMO! RAŽNATOVIĆI BOGATIJI ZA JOŠ JEDNOG ČLANA! Veljko podelio radosnu vest\nprvi March 19, 2020\nLJUDI, OVO JE BIZNIS BUDUĆNOSTI! Ako imate 15.000 evra, a želite SIGURNU I BRZU ZARADU, dobro pročitajte ovo!\nprvi January 26, 2021\nŠTA JE ARKANOV SIN OVIM HTEO DA PORUČI? Okačio je sliku o kojoj svi bruje, da li je moguće da je ovo uradio? (FOTO)\nprvi May 16, 2020\nČETIRI SIMPTOMA KORONE, NEMAJU VEZE S PLUĆIMA: Traju po jedan dan, NE IGNORIŠITE IH!\nPotresno pismo predsedavajućeg Predsedništva BiH: Oglasio se Dodik iz bolnice\nprvi December 30, 2020\nDA LI JE OVO FILM ZA ODRASLE na JAVNOM SERVISU razbesneo građane, EMISIJA ODMAH SKINUTA SA PROGRAMA!\nprvi November 27, 2020\nODLUČENO! Evo šta će biti sa RADNICAMA …\nBIL GEJTS IZNEO SVOJE MIŠLJENJE: Milijarder iz …


Aleksandar Vučić svečano otvorio prvi pogon Essex kompanije u Zrenjaninu (FOTO) | ZR KLIK\nZrenjanin- Predsednik Republike Srbije Aleksandar Vučić danas je svečano otvorio proizvodne pogone južnokorejsko-američke kompanije “Eseks Europe” u industrijskoj zoni “Jugoistok – Ečka” u Zrenjaninu. Otvaranju su prisustvovali i predsednik Pokrajinske vlade Igor Mirović, ministar privrede u Vladi Republike Srbije Goran Knežević, ambasador Južne Koreje u Srbiji Če Hjongčan, predsednik LS Grupe Kristofer Ku, gradonačelnik Zrenjanina Čedomir Janjić, kao i predstavnici Korejske organizacije za promociju trgovine i investicija KOTRA.\n-Veoma sam ponosan na činjenicu da sam ovde bio na postavljanju kamena temeljca za fabriku Esseks, na 16.000 kvadratnih metara, marta meseca ove godine i da su investitori za samo šest meseci uspeli da izgrade fabriku koja je na veoma visokom tehnološkom nivou i zapošljava u ovom trenutku 67 od ukupno 162 radnika koji će biti zaposlen ovde. Prosečna neto plata će biti 90.000 dinara, što je „dramatično“ iznad republičkog proseka. Država je dala subvenciju u iznosu od 1 620 000 evra, dok je ukupna investicija preko 30 miliona evra. Ono što je veoma bitno kako za grad Zrenjanin tako i za Vojvodinu i Srbiju, je da će njen izvoz biti oko 150 miliona evra. Fabrika u Zrenjaninu biće prvi proizvodni pogon kompanije Eseks na teritoriji istočne Evrope- rekao je Predsednik Srbije Aleksandar Vučić i potvrdio da će Zrenjanin dobiti auto-put i da je napravljena projekcija po kojoj će Beograd – Zrenjanin koštati 280 miliona evra, a Zrenjanin – Novi Sad 220 miliona i dodao da bi time Zrenjanin bio u središtu autoputeva naše zemlje.\nPredsednik Srbije je, sa ministrom privrede Goranom Kneževićem, predsednikom pokrajinske vlade Igorom Mirovićem i gradonačelnikom Zrenjanina Čedomirom Janjićem i domaćinima, obišao novi pogon fabrike za proizvodnju emajlirane žice „Eseks Jurop“.


Vulverin: Poreklo (2001/2014) - Bozza Vampir iz Zemuna\nHomeSTRIPVulverin: Poreklo (2001/2014)\nVulverin: Poreklo (2001/2014)\nOriginalni naziv izdanja je WOLVERINE: THE ORIGIN i nastavak ORIGIN II\n05/09/2021 Biograf STRIP 0\nZa one koji će možda pitati, ne, nije potrebno nekakvo veliko predznanje ili neki drugi stripovi da bi ste pročitali ovu priču koja se eto, 2001 godine, pojavila da bi nam ispovedila novu/prvu origin(poreklo) priču o čoveku sa kandžama (a koga u filmovima ne glumi Klint Istvud).\nNije ovde uobičajeno, ali zašto da ne, ako se gotovo u potpunosti slažem sa ovom podužom kritikom sa sajta http://stripblog.in.rs/\nVulverin: Poreklo – Kako je krhki i bolešljivi dečak postao zver kakvu znamo\ntako da slobodno kliknite na link (jedina mana je što će vam biti prepričana gotovo kompletna priča).\nElem, ovaj prvi deo nastao 2001-02, smešten je pred kraj 19 veka, u Kanadu, kada na imanje veoma bogate porodice Howlett dolazi devojčica Rose, koja bi trebala postati družbenica i neka vrsta dadilje bolešljivom vršnjaku James Howlett-u koji odrasta sam u ogromnoj kući sa bezbroj soba.\nDodatno društvo im pravi dečak Logan koga, iz nekog razloga, zovu Pseto. Pseto je sin čuvara imanja koji nezadovoljan svojim životom utehu traži u alkoholu a zabavu u besumučnom prebijanju i iživljavanju nad svojim sinom.\nProlaze godine i deca polako odrastaju u tinejdžere kojima će jedan užasno traumatičan događaj zauvek promeniti živote.\nAko vam kažem da mi je ovaj strip bio veoma dobar sve do trenutka kada je konačno krenuo putem koji mu je bio namenjen (a to beše Vulverin put) možda više govori o mom stavu prema svoj ovoj superstripovskoj herojštini nego o samom kvalitetu izdanja… A možda ipak malo i o samom stripu :).\nJer, da me pogrešno ne shvatite, ovih 6 epizoda smeštenih u tu “The Origin” priču iz 2001 je jedan sasvim solidan strip…i scenaristički i crtački.\nOnaj nastavak (smešten među vukove) je već standardni Marvel prosek….\nNa skali od (1-5) ocena: 3\n10/10/2017 Biograf TV 0\nAko ikada naletite na ovu seriju, obratite pažnju na: […]\nThe Suicide Squad aka Odred otpisanih-nova misija (2021)\n10/11/2021 Biograf AKCIONI, Film, Filmske recenzije 0\nSilvester Stalone je ajkula. Valjda je to dovoljan argument da bi ste gledali ovo čudo… […]\nKlasičan zagor/teks/pajaPatak naziv filma za jedan, u suštini, ispodprosečan vestern. […]


REMI U HUMSKOJ Prvi "večiti derbi" u sezoni bez pobednika, Zvezda uz dosta sreće do boda /FOTO/\nFudbaleri Partizana i Crvene zvezde remizirali su u prvom ovosezonskom "večitom derbiju" 1:1 u Humskom, golovima Rikarda Gomeša i Ričmonda Boaćija.\nDuel je počeo burno, inicijativom crno-belih koji su već u 26. sekundi meča mogli da dođu do prednosti.\nUbačena lopta Pantića došla je do peterca Milana Borjana, golman Zvezde se okliznuo, jedva stigao do nje, a Jankoviću je falilo par centimetara da bi je prosledio u mrežu. Na sreću navijača crveno-belih, Babić je bio brži i intervenisao.\n"Večiti derbi" iz minuta u minut\nNakon toga, sve je bilo u znaku domaćina koji je vršio konstantan pritisak, napadao sa svih strana, dok je tim Vladana Milojevića bojažljivo i iznenađeno delovao na svaku opasnu loptu.\nNisu uspeli da se sastave u prvih 15 minuta šampioni Srbije, a ni posle toga... Kako kad se pojavljivala polukontra Zvezde, ali je sve delovalo jalovo i bez prave ideje.\nPosle trećine časa igre usledio je novi talas napada Partizana, gde su Pantić i Miletić mučili Borjana, šutevima sa distance, ali je čuvar mreže odolevao, hvatajući "žive" lopte.\nJanković je takođe pravio probleme pred šesnaestercom Zvezde, ali nije dolazio do pogotka, iako je bio najkonkretniji.\n"DELIJE" GRME NA SEVERU Velika podrška za igrače Zvezde na derbiju\nSve je to ispravio Rikardo Gomeš samo jednim potezom u 33. minutu. Boaći je sa sredine terena krenuo da vrati loptu štoperima, pogrešio u dodavanju, a golgeter crno-belih ukrao loptu, sjajno se snašao i sa oko 16 metara sjajnim udarcem matirao Borjana.\nZvezda se probudila tek oko 40. minuta, prebacila težište igre na stranu Partizana, ali je tada bilo kasno, jer je sudija Grujić vrlo brzo pokazao put u svlačionicu.\nRitam je dosta usporio na startu drugog poluvremena, odnosno, nije bio ni blizu burnog starta utakmice, ali je svakako prikazan interesantan fudbal.\nZvezda se više otvorila, dala šansu Partizanu da iz kontranapada ugrozi Borjana. Stojković je odolevao na nekoliko šuteva crveno-belih sa distance, a onda je "ničim izazvana pukla prečka" Borjana.\nDanilo Pantić je sa preko 35 metara smelo i hrabro uputio snažan udarac, lopta pogodila prečku... Dosta sreće je imala Zvezda tada.\nProšao je pun sat igre, a Partizan je umalo udvostručio prednost kada je lopta pala u peterac, preletela Borjana, koji je nekako uspeo da se okrene unazad i ugrabi loptu sa nekoliko desetina centimetara ispred ofanzivaca crno-belih koji su opet zakasnili "za korak".\nGosti su s vremena na vreme pretili, ali bez prevelikih trzavica, a onda, ni iz čega - izjednačenje.\nRičmond Boaći je u 72. minutu na centaršut Bena iz kornera gađao glavom, Stojković je "iščupao" sa gol linije, ali je ona prethodno prešla istu, pa je Danilo Grujić, glavni arbitar, pokazao na centar i 1:1!\nTo je razbesnelo igrače Partizana koji su negodovali sve što se dogodilo, ali su se ubrzo smirile strasti i duel se nastavio.\nCrveno-beli su tako pomalo i nezasluženo došli do izjednačenja, a ispostavilo se i do boda u Humskoj, pošto se rezultat do kraja susreta nije menjao.\nStadion: Partizana. Gledalaca: 22.000. Sudija: Danilo Grujić (Niš). Strelci: Rikardo u 32. minutu za Partizan, Boaći u 72. minutu za Crvenu zvezdu\nPartizan: Stojković 6.5, N. Miletić 6.5, Valijente 6.5, Marković 6.5, N. G. Miletić 6.5 (pd 88. Urošević), Zdjelar 6.5, Šćekić 7, Janković 7 (od 80. Kosović), Pantić 7, Zakarić 6.5, Rikardo 7.5 (od 80. Nikolić)\nCrvena zvezda: Borjan 6.5, Stojković 6.5, Degenek 6.5, Babić 6, Rodić 6 (pd 86. Gobeljić), Krstičič 6.5, Čaušić 5.5 (od 45. Jovančič 6.5) Kafu 5.5 (od 60. Simić 6.5) Ben 6.5, Marin 7, Boaći 7


Sveslovenski festival Hrast 5. novembra u Beogradu | Headliner\nHome»Pulse»Puls grada»Sveslovenski festival Hrast 5. novembra u Beogradu\nadministrator / 20/10/2016 /\t0\t/\t477\nDrugi Sveslovenski festival Hrast, u organizaciji “Route 011” biće održan 5. novembra 2016. godine, u klubu Sioux (Skadarska 40/a). Na festivalu će da nastupe gosti iz inostranstva: Percival (Poljska), Kalevala (Rusija) i Woodscream (Rusija), uz podršku domaćeg benda Groteska i zanimljiv prateći program.\nPercival/ Photo: Promo\nBend Percival jedan je od vodećih folk metal i etno akustičnih sastava u Poljskoj. Muzika i zvuk su inspirisani slovenskim motivima i čitavom tradicijom naših naroda. Bend su još devedestih godina osnovali Mikolaj Ribacki i Kataržin Brominski, koji su pre Percivala bili članovi folk sastava pod imenom Rivendel, sa kojim su nastupali širom Evrope zajedno sa simfonijskim orkestrom i horom pod rukovodstvom Hauarda Šora (kompozitor muzike za film “Gospodar Prstenova”). Bend Percival obrađuje izvorne narodne pesme svih slovenskih naroda i peva ih na originalnom jeziku na kom su napisane.\nKalevala/ Photo: Promo\nKalevala je bend sa istorijom dugom osam godina i jedan je od vodećih folk metal bendova iz Rusije. Neguje muzičku tradiciju svoje zemlje uz zvuke električne gitare. Muzika Kalevale se može opisati kao veoma vesela i melodična, uz elemente brzog hevi metala, sa jako emotivnim ženskim vokalima i tradicionalnim ruskim instrumentima, kao što su balalajka i harmonika. U njihovoj muzici dominiraju motivi iz bajki, mitova i legendi različitih nacija koje žive na prostoru Rusije: Sloveni, Kozaci, Marijani i Karelijani. U Beogradu su prvi put nastupili u martu 2016. godine, tokom svoje prolećne evropske turneje.\nWoodscream/ Photo: Promo\nWoodscream je verovatno jedan od najznačajnijih ruskih bendova folk metal scene Petrograda, nastao 2006. godine. Muzika ovog benda predstavlja simbiozu različitih modernih stilova metala u koje su utkani elementi evropske srednjevekovne muzike, kao i slovenske izvorne muzike. Atmosfera koju ovaj bend pravi je veoma energična i mračna u nekim momentima, što se može osetiti u tekstovima njihovih pesama.\nBend Groteska je osnovan 2006. godine. Četvoročlani sastav se okupio sa idejom da razvija muzički pravac na koji su uticali dark metal i gotik rok bendovi. Sviraju mračnu, ali melodičnu muziku. Tekstovi su na srpskom jeziku, tematika pesama je uhlavnom aktuelna uz iIzbegavanje banalnih i pojednostavljenih refrena. Dubok lirski ton je standard koji je bend Groteska stavio ispred sebe.\nPored muzičkog programa, na festivalu će biti predstavljeni radovi umetničke radionice “Rod”, koja se bavi izradom i prodajom suvenira inspirisanih srpskom i slovenskom mitologijom i pretkosovljem, a koja je bila zapažena prošlogodišnjem Hrastu. Takođe, Slobodan Marinić, kovač mačeva, oklopar i lukar, predstaviće deo svog stvaralaštva vezanog za srednjovekovnu Srbiju i održati interaktivnu radionicu o tom periodu.\nPredstava "Istrajnost" teatra Le Studio osvežena novom postavom


Vila CORFU 1, STUP Travel, Grčka leto 2019\nVila CORFU 1 opis\nVila CORFU 1 nalazi se 80m od plaže. Od smeštaja poseduje veliki dupleks apartmani, nalaze se na prvom spratu. Opremljena sa kuhinjskim blokom, televizorom, klima uredjajem, kupatilom, terasom. Objekat ima WiFi konekciju. Koriscenje klime je bez doplate.\nNea Flogita Dovoljno blizu Solunu, da tamo zbrišete na kafu, a dovoljno daleko da more nema jak uticaj solunske luke. To je Flogita. Nije ni stara, nije ni nova. Do pre dvadesetak godina bila je maleno mesto sa ogromnom plažom i nekoliko kuća sa apartmanima za izdavanje. To je bila Nova Flogita, a Stara Flogita, ona prema putu, malo uzbrdo, bila je obično selo.\nPre dvadesetak godina pokrenuta je inicijativa da se izgradi dugo šetalište između Nove Flogite i sledećeg sela, Dionisija (oko 5km). Ovaj projekat izveden je delimično, a mi se i dalje nadamo da će uskoro biti i kompletiran.\nNajveća vrednost Nea Flogite je njena velika, duga, široka peščana plaža. Ulaz u more je postepen, a u moru je isti onaj sitan pesak kao na plaži. U takozvanom desnom delu Nea Flogite (kada gledamo prema moru, desni deo) uz plažu je park sa visokim i gustim drvećem, gde su kafići postavili svoje bašte. Jasno je da je prirodna hladovina mnogo efikasnija od bilo koje koju prave suncobrani, tako da je beg od Sunca u podnevnim satima idealan ovde.\nDruga važna stvar koja Flogitu čini još divnijom, jeste činjenica da svake večeri boravka posetioci mogu gledati spektakularne zalaske Sunca. Osim što su romantični, činjenica da Sunce zalazi „ispred“ vas, znači da svakog dana imate dug sunčani dan, što podrazumeva dugo sedenje na plaži i kupanje u smiraj dana, onda kada je na moru najlepše! Na plaži postoje tuševi, toaleti i kabine za presvlačenje. Uglavnom su deo kafića.\nHalkidiki je poluostrvo u severnoj Grčkoj, poznato po svom neobičnom obliku koji podseća na Poseidonov trozubac. Predstavlja jednu od prefektura Grčke, i na severu se graniči sa oblašću Soluna, drugog po veličinu grada u Grčkoj. Na jugu, istoku i zapadu okruženo je Egejskim morem. Veliko poluostrvo grana se na tri manja – Kasandru, Sitoniju i Atos, poznatiji kao Sveta Gora (nezavisna monaška pokrajina). Naziv Halkidiki potiče od grčkog grada Halkide odakle su došli prvi stanovnici poluostrva sredinom 7. veka pre nove ere. Važnu ulogu u geografskim nazivima Halkidikija imala je grčka mitologija. Mitovi kažu da je za vreme borbe giganata i bogova, gigant Atos bacio na bogove stenu, koja danas predstavlja istoimenu planinu. Sitonija, drugi ’’prst’’ Halkidikija, naziv je dobila po Sitonu, sinu boga mora Posejdona. Blizina Soluna, prelepo kristalno čisto more, duge peščane plaže i osećaj “kao kod kuće” je ono što privlači naše turiste.\nOSNOVNE INFORMACIJE Letovanje Grčka / Halkidiki / Nea Flogita / Polihrono / paket aranžman autobuski prevoz i smeštaj 10 noćenja / 15 noći / najam apartmana\nMESTO POLASKA Novi Sad, Niš, Beograd, Vranje\nVREME POLASKA Iz Novog Sada – 15h Lokomotiva\nIz Beograda – 17h Turistički terminal\nIz Niša – 21h Tempo\nIz Vranja – 23h Zlatokop\nTERMINI PUTOVANJA od 22.05. do 19.09.2019.\nZdravstveno osiguranje (izdaje se u agenciji)\nSve ostalo što nije predviđeno i obuhvaćeno aranžmanom\nVila CORFU 1 program\nNOVI SAD-NEA FLOGITA Polazak za Halkidiki iz Novog Sada u 15:00h sa parkinga ispred Lokomotive, iz Beograda u 17:00h, iz Niša u 21:00h sa parkinga Hiper marketa „TEMPO“ ul.Bulevar 12 febuar br.80. Vožnja autobusom, autoputem Beograd-Niš (Košuta, Jagodina, Paraćin, Niš, Leskovac, Vranje), preko graničnog prelaza Preševo, graničnog prelaza Evzoni. Dolazak u Nea Flogitu/Nea Kalikratiu u prepodnevnim satima. Smeštaj u programom predviđene objekte. Usluga po programu. Noćenje.\nNEA FLOGITA Slobodni dani za individualna razgledanja, posete i odmor. Usluga po programu. Noćenje.\nNEA FLOGITA–NOVI SAD Napuštanje smeštajnih kapaciteta do 9:00h. Slobodno vreme do polaska autobusa. Polazak autobusa u popodnevnim časovima za Novi Sad. Putovanje preko graničnog prelaza Evzoni, graničnog prelaza Preševo, Vranja, Leskovca, Niša, Paraćina, Jagodine, Košute. Dolazak u Novi Sad predviđen za rane prepodnevne sate. Kraj programa.\nVila CORFU 1 mapa\nVila CORFU 1 napomene\n-Deca do 2 god. na smeštaju i prevozu su gratis (dele ležaj i sedište u autobusu sa odraslom osobom)\n-Treće dete u porodici (do 12 god.) na prevozu i smeštaju je gratis (na prevozu koristi svoje sedište, na smeštaju pomoćni ležaj ili zajednički ležaj – zavisi od smeštajnog objekta).\nOva taksa naplaćivaće se putnicima na licu mesta, nakon dolaska u smeštajne objekte. Naplaćivaće se od strane vlasnika/recepcije u samom smeštajnom objektu. Turistička taksa nije sastavni deo aranžmana.\nVila CORFU 1 CENA\n4D – 110 139 169 179 199 219 219 219 199 159 139 109\nSmeštaj 01.07. 16.07. 31.07. 15.08.\n4D 820 900 950 910\nDete do 2 god. – gratis na zajedničkom ležaju i sedištu u autobusu\nDete do 6 god. na zajedničkom ležaju – plaća autobusku kartu prema mestu polaska\nTreće dete do 12 god. u porodici – gratis\nOdrasli Deca Jedan pravac\n*ZRENJANIN – DOPLATA 15 EUR\nLicenca organizatora je OTPbr. 87/2010. Uz ovaj program važe Opšti uslovi putovanja Organizatora.\nKuća Janis - Sarti\nHotel Butterfly Boutique 3* u Rodosu\nKuća Asteria - Sarti


Sirenje istine o suncanju u solarijumu\nSvaki tinejdžer koji je nekome ulubio branik na kolima ili zaboravio da uradi domaci zadatak bi o ovome mogao da Vam ispriča nešto više. A mnogi odrasli koji se sećaju svog tinejdžerskog doba bi mogli da Vam kažu kako ljudi prihvataju svakakve priče, da ne kažemo laži.\nMi u industriji sunčanja, bi trebalo da budemo dovoljno svesni toga, imajući prilike u zadnjih 10 godina da budemo žrtve takvih taktika u odnosima sa javnošću. Medicinski lobisti, lekari i drugi, koji su za zadatak odredili da govore o zlu zvanom sunčanje u solarijumu, su izvadili sve dokaze kako bi sebi obezbedili posao za dugi period.\nNevolja je u tome što svoj zadatak obavljaju na način koji se ne može opisati časnim. Pri tom predstavljaju samo delove priče koja odgovara njihovom cilju i time nam prikrivaju celokupnu sliku o ultraljubicastom (UV) zračenju i umerenom sunčanju u solarijumu. Polazeći od hipoteze da su studija za sunčanje u Americi leglo tzv. epidemije raka kože, medicinski lobisti selektivno interpretiraju rezultate istraživanja dejstva UV zračenja - koriste ono što im odgovara i odbacuju sve oprecne informacije.\nDakle, kada jednostrano tvrde da ne postoji bezbedno sunčanje, ne govore celu istinu. Ističu samo deo istine koji im odgovara.\nPreciznost čini tacnost\nDogadaj se odvija na naučnom forumu punom istraživača okupljenih da razmotre tvrdnje najnovijih studija o povezanosti sunčanja u solarijumu sa rakom kože. Iako neke studije pokazuju da postoji povezanost preteranog sunčanja u solarijumu sa odredenim oštećenjima kože, nijedna ne navodi sunčanje kao uzrok te bolesti. U stvari mnoge studije čak ističu da umereno sunčanje redukuje rizik od raka kože.\nTom prilikom donešen je zajednicki zakljucak: Ne može se potvrditi povezanost sunčanja u solarijumu sa nastankom raka kože. Potrebna su dodatna istraživanja.\nNa istom sastanku, medicinski lobisti iz Americke medicinske asocijacije i Americke akademije za dermatologiju su izašli za govornicu da diskutuju o tome kako su oni razumeli rezultate istih istraživanja.\nNjihov zakljucak je bio: Sunčanje u solarijumu je uzrok raka kože. U solarijumu se ne treba sunčati !\nKako je moguće da su lobisti došli do zaključaka do kojih nisu mogli neki od najčuvenijih fotobiologa u svetu? Da li oni znaju nešto o rezultatima najnovijih istraživanja o kojima sami istraživači ne znaju?\nODGOVOR: Medicinski lobisti su odlučili da publikuju rezultate istraživanja samo parcijalno i to one koji povezuju sunčanje sa nastankom raka kože. Pri tom ni jedna studija nije ukazivala na ovu povezanost. Oni na ovaj način ne govore celu istinu.\nŠta je pogrešno u njihovoj poruci?\nStotine istraživanja zadnjih 10 godina su pokazala da je pregorelost kože njen najveći neprijatelj. Treba učiniti sve da do toga ne dođe, ali se ne treba plašiti pametnog i umerenog sunčanja. To može biti od pomoći da se pregorelost kože na suncu izbegne.\nOptužujući sunčanje u solarijumu da izaziva rak kože, lobisti su načinili nekolicinu fundamentalnih grešaka.\nIstorija ih nije naučila ništa!\nRast pojave raka kože je uočena 1930.-ih, 40 godina pre pojave prvih salona za sunčanje. Lobisti koji navode salone za sunčanje kao leglo epidemije raka kože, previđaju ovaj podatak, a atribut epidemija je svakako preteran.\nUzajamna veza nije isto što i uzrok!\nStudije koje povezuju sunčanje u solarijumu sa trajnim oštećenjem kože, greše, ne navodeći dokaze za to. Razlog tome je gomila uzajamno sukobljenih činjenica na koje ni jedna studija do današnjih dana nije mogla da se osloni. U stvari, naučnici se redom slažu da nije moguće ustanoviti istoriju pregorelosti kože jedne osobe - podatka najčvrše povezanog sa permanentnom oštećenošću kože.\nŠta je sa raznim istraživanjima?\nLobisti nikada ne objavljuju rezultate istraživanja koji ne govore u prilog njihovim tvrdnjama. Čak su i švedske studije potvrdile da solarijumi ne povećavaju rizik od raka kože glave i vrata - ovo lobisti nisu objavili. Istraživanje je potvrdilo da je rizik povećan u predelu trupa kod ljudi koji se retko celi sunčaju, ali ne zbog uticaja solarijuma. Iako istraživanja nisu uopšteno dovela u vezu solarijum sa povećanim rizikom od raka kože, ova saznanja lobisti, naravno, nisu objavili.\nPreliminarni rezultati istraživanja nisu dokaz!\nLobisti su delimicne rezultate objavili kao svojevrsno jevandelje. Radi se o nalazima švedske studije koja je sprovedena na izuzetno velikom broju ljudi. Ona je, navodno, tvrdila da kod ljudi ispod 30 godina starosti koji se sunčaju u solarijumu češce od 10 puta godišnje postoji 7 puta veći rizik od raka kože.\nA celokupna priča je sledeća.\nOvakve rezultate je objavila mala grupa od 11 naučnika mnogo šireg broja ljudi uključenih u studiju, a 8 pacijenata je tokom 3 testiranja pokazalo prve simptome raka kože. Sama studija je u strucnim naučnim krugovima ocenjena kao dobro zamišljena ali nedovoljno dobro sprovedena. Bez obzira na sve, ovih 11-oro naučnika je veoma glasno promovisana u američkoj štampi uz pomoć lobista.\nPropagatori odbacivanja sunčanja u solarijumu ne razmišljaju kompleksno!\nKoža je samo deo našeg organizma. Preusko je isticati samo na efekte UV zračenja na kožu, naročito kada se govori o umerenom i pravilnom sunčanju. A pritom je dokazano da UV zračenje ima višestrano blagotvorno dejstvo na celokupan organizam. Američka studija iz 1993. je ustanovila da bi nekih 32.000 smrtnih slučajeva od osteoporoze i raka debelog creva i dojke u toj državi moglo da se izbegne redovnim, umerenim sunčanjem u solarijumu.\nA šta bi trebalo da propagiraju!\nIpak postoji zajednički osnov u vezi kog bi i medicinski lobisti i propagatori sunčanja u solarijumu trebalo da se slože !\nNajvažnije je svakako učiti ljude da izbegnu pregorevanje kože, što je najbolji put do smanjenja rizika od trajnih oštećenja kože i samog raka. Studija, koju je prošle godine sproveo Wolff System Technology Corporation, jedan od vodecih proizvodača solarijuma u svetu, pokazala je da solarijumi za 57% smanjuju rizik od pregorevanja kože na suncu.\nZato su studija za sunčanje glavno mesto na kome ljudi mogu da nauče sve o opasnostima od pregorevanja kože i o prednostima umerenog i pravilno doziranog sunčanja.\nKada bi samo medicinski lobisti shvatili poruku?!\nDžozef Livaj (Joseph Levy), izvršni direktor magazina Tanning Trends i International Smart Tan Network


Članstvo u STO – dobit za Srbiju - European Western Balkans\nAutor Emina Muminović 28. 03. 2018.\nSvetska trgovinska organizacija; Foto: WTO\nSrbija je krajem prošle godine otvorila poglavlje 30 koje se bavi ekonomskim odnosima sa inostranstvom. Međutim, kako bi uspešno zatvorila navedeno poglavlje, neophodno je da naša država ispuni dva merila – postane članica Svetske trgovinske organizacije (STO) i usvoji Akcioni plan. Iako je veći deo posla već urađen, postoji nekoliko spornih tačaka koje bi mogle da uspore napredak Srbije u ovom domenu.\nZakonodavstvo Evropske unije u oblasti zajedničke trgovinske politike direktno se primenjuje na članice i za njega je zadužena Evropska komisija, te je neophodno da države kandidati usklađuju svoju trgovinsku politiku sa EU od samog početka pregovora. Kako je strateški cilj Srbije pristupanje Uniji, članstvo u STO, koja broji 164 države članice, ne bi trebalo da predstavlja problem. Međutim, zakon o genetski modifikovanim organizmima kao i sporazumi o slobodnoj trgovini koje Srbija želi da očuva sa trećim državama jesu sporne tačke.\nŠefica pregovaračkog tima Srbije sa EU Tanja Miščević istakla je da je Srbija još 2005. navela da je u njenom najboljem interesu članstvo u ovoj organizaciji. Po pitanju ekonomskih odnosa, članstva u STO i EU su komplementarna.\n„STO u svom članstvu ima i EU i svaku pojedinačnu članicu Unije i prilikom njenog širenja se traži da nove članice Unije postanu i članice STO“, istakla je Miščević na konferenciji „Otvaranje poglavlja 30 – šta nam predstoji?“ koju je organizovao ISAC fond.\nOsim Srbije, jedine dve države u Evropi koje nisu članice STO jesu Bosna i Hercegovina i Belorusija. Pored toga što bi Srbija imala pristup uređenom tržištu sa jasno definisanim pravilima i jednakim uslovima za sve, članstvo bi dovelo do povećanja obima trgovine, što je od izuzetnog značaja za male države poput Srbije. Pridruživanje STO predviđa i pokretanje pravnih mehanizama u slučaju sporova između članica, što znači da bi trgovinske krize poput prošlogodišnje između Hrvatske i Srbije, mogle jednostavnije da budu rešene, ali i da u slučaju ekonomskih gubitaka postoji mogućnost dobijanja kompenzacije. Dodatna prednost odnosi se i na činjenicu da bi Srbija mogla aktivno da učestvuje u donošenju pravila, dok članstvo predstavlja jasan signal partnerima da u državi postoje uslovi za stabilno poslovanje.\nPrema pravilima STO, Srbija bi trebalo da omogući promet GMO, međutim, imala bi slobodu da zabrani proizvodnju na svojoj teritoriji.\n“EU primenjuje sistem nulte tolerancije gajenja, proizvodnje, obrade, uvoza i stavljanja na tržište neodobrenih GMO, kao i sistem strogog nadzora cirkulacije i kontrole namene odobrenog GMO proizvoda,“ navodi Zoran Sertić za Centar za evropske politike.\n„Dozvoliti kontrolisanu trgovinu GMO mnogo je bolje nego da uvedete potpunu zabranu, a da nemate nikakvu kontrolu, što je trenutno situacija u Srbiji“, navela je šefica odseka za evropske integracije i ekonomska pitanja u Delegaciji EU u Srbiji Radica Nusdorfer.\nAli, ove činjenice nisu i dalje dovoljan dokaz ovdašnjoj javnosti da bi Srbija usvajanjem i primenjivanjem zakonodavstva EU bila zaštićenija nego što je sada.\nSa druge strane, kao potencijalni problem navode se i sporazumi Srbije o slobodnoj trgovini sa trećim zemljama, poput Rusije i Turske, koji u trenutku kada Srbija stupi u EU prestaju da važe. Akuelni sporazum o slobodnoj trgovini sa Rusijom predstavlja prednost jer mali broj država ima ovakav režim trgovine, međutim stupanjem u EU i u članstvom u STO Srbija bi imala izlaz na mnogo veće tržište.\n„Srbija može da sklapa bilateralne sporazume sve dok ne postane članica EU, ali da ti sporazumi sadrže klauzule da prestaju da važe ulaskom u EU i da zemlje nemaju pravo da od Srbije traže kompenzaciju“, rekla je Tanja Dinkić, zamenica predsednika pregovaračke grupe za poglavlje 30 u Ministarstvu trgovine, turizma i telekomunikacija.\nPored rešavanja ovih pitanja, Srbija bi trebalo da pripremi Akcioni plan koji bi se odnosio na preostale pripreme u cilju usklađivanja zakonodavstva, međunarodnih sporazuma, ali i unapređenja administrativnih i kontrolnih kapaciteta kako bi se osigurala puna primena evropskih normi.\nU nedavno objavljenoj strategiji EU o proširenju na Zapadni Balkan kao potencijalna godina za pristupanje Srbije navedena je 2025. Treba imati u vidu da je potrebno do dve godine da sve članice ratifikuju Ugovor o pristupanju, kao i da Srbija organizuje referendum o pristupanju Uniji. Dodajući na to i godinu dana nakon sticanja članstva u STO, koliko je potrebno da STO proceni da se Srbija ponaša u skladu sa pravilima organizacije, zaključuje se da na raspolaganju imamo nešto manje od četiri godine za ispunjavanje kriterijuma za pristupanje Uniji. „Nemamo previše vremena da ispunimo merila i završimo pregovore o članstvu u STO“, upozorila je Miščević.\nStoga, preostaje da se vidi kojim će tempom Srbija biti u stanju da ispuni predviđena merila, ali i da nadležni ubede javnost da je članstvo u STO i EU bolja opcija od zadržavanja sporazuma sa trećim zemljama.\nEUGMOISAC fondpoglavlje 30SrbijaSTOTanja Miščević


Djeca rođena u januaru imaju veće šanse da budu uspješna - Azra Magazin\nKad govorimo o astrologiji, januarska beba je Jarac ili Vodolija. Za ljude rođene u znaku Jarca kaže se da su romantični, praktični i dobri organizatori, a za Vodolije se smatra da su mislioci koji vole pomagati drugima. Osim toga, studija koja je analizirala datume rođenja i uspjeh pokazala je da je najviše slavnih rođeno upravo u znaku Vodolije.


U posjetu ICMP-u stigli su eksperti iz Ministarstva za žrtve i pitanja Anfala, Sudsko-medicinskog instituta Kurdistanske regionalne vlade, Ministarstva za ljudska prava Iraka te Sudsko-medicinskog instituta iz Bagdada. Učesnici su razgovarali o eventualnim poteškoćama na koje bi se moglo naići pri organizovanju koordinisane aktivnosti na teritoriji cijelog Iraka za pronalazak, ekshumaciju i identifikaciju oko 250.000 do 1.000.000 prijavljenih nestalih osoba.\n„Naš cilj je da za Irak osiguramo najbolje moguće mehanizme za lociranje, ekshumiranje i identificiranje nestalih osoba, te da taj proces bude održiv, tačan i transparentan. U isto vrijeme, bitno je da ovaj proces zadovoljava potrebe porodica nestalih osoba“, izjavila je generalna direktorica ICMP-a, Kathryne Bomberger, i dodala da je „Irak pokazao jaku volju da pokrene ovaj proces, za što ima i velike kapacitete. Za napredak u ovom trenutku ključna je saradnja između različitih institucija uključenih u ovaj proces. ICMP već koristi svoje kapacitete i stručnjake kako bi pomogao Iraku da riješi ovo bitno pitanje i nadamo se da ćemo nastaviti sa ovom suradnjom.“\n„Za naše kolektivno sjećanje i historiju, koja je velikim dijelom uprljana bolnom prošlošću, izrazito je važno da Irak dobije održiv i dugoročan sistem za pronalazak i identifikaciju nestalih osoba. Vjerujemo da rad na traženju nestalih osoba, koliko god težak bio, predstavlja važan aspekt u izgradnji demokratskog Iraka“, izjavio je jedan od članova delegacije.\nUnatoč svakodnevnim problemima i sigurnosnim rizicima, vlada Iraka je preduzela bitne korake u suočavanju sa problemom nestalih osoba. To je podrazumijevalo usvajanje Zakona o zaštiti masovnih grobnica i poduzimanje koraka za razvoj odgovarajuće državne strategije. Od 2004. godine ICMP pruža pomoć vladi Iraka putem Ministarstva ljudskih prava na rješavanju problema nestalih osoba.\nICMP je u novembru 2008. godine otvorio kancelariju u Bagdadu, a u augustu 2010. godine i kancelariju u Erbilu.\nICMP nastoji obezbijediti saradnju vlada i drugih organa vlasti pri lociranju i identifikovanju osoba nestalih tokom oružanih sukoba, drugih oblika neprijateljstva ili kršenja ljudskih prava, te nastoji pružiti pomoć u provođenju ovih aktivnosti. ICMP je prvi uveo upotrebu DNK-tehnologije u masovnu identifikaciju nestalih osoba i posjeduje DNK-laboratorijski sistem najvećeg kapaciteta na svijetu za tu namjenu. Zahvaljujući tome, postao je centar koji pruža ovakvu pomoć u cijelom svijetu, ne samo u slučajevima kršenja ljudskih prava, nego i u slučajevima prirodnih nesreća. ICMP je razvio jedinstvenu softversku platformu „fDMS” za upravljanje ovim složenim podacima, koju daje na korištenje vladama.


Stanišić: Đe da iskipam ova g****? - PV Informer Stanišić: Đe da iskipam ova g****? - PV Informer\nStanišić: Đe da iskipam ova g****?\n2 godine pre 875 pregleda Izvor: cdm.me\nSpecijalno državno tužilaštvo podiglo je optužnicu protiv 13 osoba koje se terete za krijumčarenje migranata, a koji su uhapšeni sredinom juna, saznaju Dnevne novine. Naime, Mohamed Alatabi iz Iraka tereti se da je sa Nikšićaninom Vladanom Stanišićem formirao kriminalnu organizaciju koja je djelovala na teritoriji Crne Gore, Albanije i BiH čiji su pripadnici postali Filip Mijajlović, Stefan Durutović, Filip Nikolić, Miloš Stanišić, Boban Popović, Bogdan Lučić, Mališa Krivokapić, Mihajlo Vukićević, Sara Dubljević, Marija Krivokapić i Lazar Radulović.\nU optužnici stoji da iz telefonskih komunikacija proizilazi da je okrivljeni Mališa Krivokapić osnovano sumnjiv da je kao pripadnik kriminalne organizacije bio zadužen da prevozi migrante, a u okviru toga navedena je komunikacija od 8. maja.\n“U 22:29:34 h ostvarena je telefonska komunkacija između Miloša Stanišića i njegovog brata Vladana Stanišića. Miloš pita Vladana ‘Đe da iskipam ova g***a?’ Vladan ga pita li je skrenuo desno, na što mu Miloš odgovara da jeste da su blizu granice. Tada mu Vladan kaže da nisu mogli biti tako brzo blizu granice, potom traži Mališu na telefon, koji se javlja, a Vladan mu govori ‘Komšo znaš onaj put tri kilometra lijevo ima makadamski put, a Mališa kaže “Ne znam, đe dođe taj put” potom mu Vladan govori “tačno prije granice ima lijevo vidi se ima jedna crkva tu, pa onda proširenje veliko i posle toga proširenja je taj put” “, precizirano je u dijelu optužnice sa mjerama tajnog nadzora.\nDa je okrivljeni Radulović osnovano sumnjiv da je pripadnik kriminalne organizacije proizilazi iz mnogobrojnih komunikacija od kojih su neke 20. aprila u 06:13:46, navodi se u optužnici.\n“Vladan Stanišić pita Stefana Durutovića da li je uzeo pare, Durutoviću kaže da oni hoće da im zovu taksi, te da on to neće da radi sa njegovog telefona, već da Vladan kaže ‘Onome’ da im zove taksi. U pozadini se čuju glasovi lica koja govore strani jezik, takođe se čuje kako Stanišić drži otvorenu slušalicu i razgovara sa NN licem koje oslovljava sa M., kome govori da imaju problem sa njima da neće da plate…”, stoj i u mjerama tajnog nadzora.\nU nastavku te komunikacije Durutović pita Vladana Stanišića hoće li jednoga od njih strpati u gepek i dovesti na šta mu Stanišić kaže da ga dovede.\n“Durutović mu kaže ‘sjeo sam ga u auto, pozadi sjedim sa njim’ Stanišić se obraća Durutoviću i kaže ‘Stefane, moraš makar jednoga da zadržiš u auto, dok ti ne plate pare, kad ti plate pare onda ih pušti sve’”, navodi se između ostalog u MTN.\nOkrivljeni su uhapšeni u akciji kodnog naziva “Azil”, a prema navodima optužnice omogućavali su ilegalan prelazak granice migrantima na ruti Albanija Crna Gora Bosna i Hrecegovina i dalje ka zemljama Evropske unije u toku 2019. godine i na taj način prokrijumčarila više grupa koje su brojale od pet do 10 osoba. Kako se navodi u optužnici podignutoj 9. avgusta osnovano se sumnja da su ovih 13 lica izvršili krivično djelo stvaranje kriminalne organizacije i i krivično djelo nedozvoljen prelaz državne granice i krijumčarenje ljudi, što proizilazi iz dostavljenih spisa predmeta, a posebno iz dokaznog materijala dobijenog primjenom mjera tajnog nadzora, službenih zabilješki Uprave policije, uplata preko W.U., spisa predmeta ODTa iz Ulcinja.\nZadatak prvookrivljenog Alatabija bio je da obezbjeđuje grupe stranih državljana koji dolaze iz Albanije nelegalnim putevima i novčana sredstva za njihovo krijumčarenje, te da kontaktira sa nj ima i o tome obavještava okrivljenog V. Stanišića, koji je, kako se navodi u optužnici, sebi odredio da organizuje prihvat stranih državljana u blizini graničnih prelaza, organizuje njihov tranzit kroz Crnu Goru radi krijumčaranja u BiH i zemlje Evropske unije, te da obezbjeđuje vozila kojim se vrši prevoz migranata.\n“Okrivljeni Mijajlović imao je zadatak da prihvata i prevozi migrante i preuzima vozila za njihovo krijumčarenje, a okrivljeni Durutović da prevozi migrante i druge pripadnike obavještava o prisustvu policije na putu kojim se prevoze migranti, dok je okrivljeni Nikolić imao zadatak da preuzima i prevozi migrante na ruti krijumčarenja i obavještava druge pripadnike o prisustvu policije na putu prilikom prevoza migranata. Zadatak okrivljenog M. Stanišića bio je da preuzima i prevozi migrante, obezbjeđuje smještaj za lica koja se krijumčare i pripadnike kriminalne organizacije, da preuzima novac za krijumčarenje posredstvom W.U.. Okrivljeni Popović, Lučić, Mališa Krivokapić, i Vukićević, da prevoze migrante na predviđenoj ruti krijumčarenja, okrivljeni Radulović da učestvuje u prevozu i primjenjuje nasilje i zastrašivanje nad licima koja se krijumčare”, stoji u optužnici SDT-a.\nOkrivljene Dubljević i Krivokapić bile su zadužene, kako stoji u optužnici, da druge pripadnike kriminalne organizacije obavještavaju o prisustvu policije na ruti krijumčarenja stranih državljana na koji način su okrivljeni u okviru kriminalnog plana više puta vršili prevoz i prihvat stranih državljana radi daljeg krijumčarenja u zemlje Evropske unije.\nPREVOZILI 10 LJUDI ZA 1.250 EURA\nKako se navodi u optužnici SDT-a, 20. aprila osumnjičeni su prevozili neutvrđeni broj migranata na teritoriji Crne Gore do granice Bosne i Hercegovine, dok su 24. aprila prevozili migrante od pograničnog dijela sa Albanijom kroz Crnu Goru.\nOsumnjičeni su 1. i 8. maja, prema navodima optužnice, prevozili neutvrđeni broj migranata od pograničnog dijela sa Albanijom kroz Crnu Goru do Nikšića i dalje do granice sa BiH radi nelegalnog prelaska granice.\n“Takođe iz naprijed navedenih dokaza proizilazi osnovana sumnja da su okrivljeni Mohamed Alatabi, Vladan Stanišić, Filip Mijajlović, Lazar Radulović, N.F i Stefan Durutović realizujući kriminalni plan u Crnoj Gori,Albaniji i Bosni i Hercegovini, u noći od 11/12. maja 2019. godine bavili se nedozvoljenim prebacivanjem drugih lica preko granice CG, i radi sticanja finansijske koristi omogućavali drugima nedozvoljeni prelaz granice i tranzit, na način što su za iznos od 1.250 eura prevozili kroz Crnu Goru radi nelegalnog prelaska granice 10 državljana”, stoji u optužnici.


Cosmo Influencer Star glasanje - Cosmopolitan Serbia Influence Award 2019\nPobednica je Jovana Sretenović (bonjourjr)\nJovana Sretenović 6695\nUna Krlić 5674\nIva Jeremić 1362\nNina Radojičić 895\nOve godine u Srbiji prvi put organizujemo Cosmopolitan influnecer awards i ekskluzivno vam predstavljamo ko su učesnici u šest kategorija (Beauty, Fashion, Food, Travel, Lifestyle, Insta Men). Svečano proglašenje pobednika biće na glamuroznoj proslavi u oktobru. Glasanje se odvija na ovim stranicama.\nbonjourjr - 14.6 K\nKako biste sebe iskreno opisali?\nDrugi su rekli da moj modni blog i instagram profil predstavljaju „spoj klasičnog i modernog, koji odiše ženstvenošću i vanvremenskom elegancijom u skladu sa francuskim načinom življenja koji živi gde god da je“.\nunakrlic - 84 K\nŠta za Vas znači biti influenser?\nČesto čujemo kako ljudi vole da se influenserima podsmevaju i razumem zbog čega je to tako. Prosto svaka nova profesija nekako kod nas bude dočekana na nož. Mislim da su influenseri novi idoli generacije i da, ukoliko je neko dobar primer, sjajno je da mladi slede taj primer. Influenseri koji svoj uticaj koriste na način da pomognu ili podstaknu drugog da bude bolji jesu veliki plus za sve nas.\niva_jeremic - 67.6 K\nInfluenser je osoba koja ima uticaj na društvo ili određeni segment društva svojim stavovima, ponašanjem i javnim nastupom.\nninockar - 10.6 K\nKoju rečenicu ili komentar nekog svog pratioca još pamtite?\nI pre svog bloga i posle njegovog otvaranja (pre dve godine) stizalo mi je dosta lepih komentara. Ipak, par njih je ostavilo na mene toliko snažan utisak i dalo mi vetar u leđa da ih se uvek, kada mi nije dan, nedelja ili mesec, prisetim. Oni mi daju snagu da nastavim da radim. Ne bih mogla jedan da izdvojim, ali mogu da kažem da se tiču mog smisla za fotografiju, stil, ali i oni najdraži koji se tiču obrazovanja i vaspitanja jer mislim da je to ipak stub svakog čoveka. Naravno, tu je uvek i onaj komentar koji svakoj ženi prija „Lepša si uživo nego na slici.“ ;)


Izašli snimci uhapšenih Crnogoraca zbog šverca 5,7 tona kokaina (VIDEO) | Kodex.ME\n27. 02. 2020 - 09:32 Autor: Kodex\nOsumnjičenima za šverc 840 kilograma kokaina produžen pritvor\n08. 04. 2020 - 09:05 | Crna hronika\nKršenje mjera: Hapšenja na Cetinju i u Ulcinju, Beranac kažnjen sa 400 eura\n07. 04. 2020 - 12:15 | Društvo